Στυλιανίδης, ο... ταχυδρομικός\nΑυτές τις ημέρες κυκλοφόρησε από τα ΕΛΤΑ, σε χιλιάδες αντίτυπα, ένα λεύκωμα 70 σελίδων (τιμή 30 ευρώ) αφιερωμένο στον μεγάλο μαθηματικό Κωνσταντίνο Καραθεοδωρή. Εκπληξη όμως προκαλεί το γεγονός ότι στην πρώτη σελίδα του λευκώματος υπάρχει μια ολοσέλιδη έγχρωμη φωτογραφία του υπουργού Μεταφορών κ. Ευ. Στυλιανίδη, ο οποίος προλογίζει το εν λόγω λεύκωμα. Δοξάστε τον λοιπόν, κύριοι των ΕΛΤΑ. Ποιον από τους δύο όμως; Τον Καραθεοδωρή ή τον κύριο υπουργό;\n*Για το ίδιο θέμα ο κ. Ευτύχης Πατρινάκος, πολιτικός μηχανικός, από την Αθήνα, γράφει:\nΟι παρατρεχάμενοι του κ. υπουργού φρόντισαν στο βιβλιαράκι αυτό (που είναι γεμάτο ανακρίβειες) να δημοσιεύσουν στην πρώτη σελίδα μία ολοσέλιδη, έγχρωμη φωτογραφία του κ. Στυλιανίδη ο οποίος προλογίζει το λεύκωμα. Η φωτογραφία του κ. Στυλιανίδη είναι μεγαλύτερη από τις φωτογραφίες του Κωνσταντίνου Καραθεοδωρή.\nΕτσι ο κ. Στυλιανίδης θα γραφτεί και στο βιβλίο Γκίνες, καθώς, κατά παγία τακτική, δεν δημοσιεύονται στα βιβλία φωτογραφίες όσων προλογίζουν.\n*από την στήλη Επιστολές προς TO BHMA Πέμπτη 9 Απριλίου 2009\nστις Απριλίου 09, 2009


Απώλεια τριχώματος - απώλεια βάρους • MyCat\nΤο MyCat είναι μια από τις μεγαλύτερες ελληνικές διαδικτυακές κοινότητες με 94,351 εγγεγραμμένα μέλη και 715,429 μηνύματα σε 22,605 θέματα. Αυτή τη στιγμή μαζί με εσάς απολαμβάνουν το MyCat άλλα 518 άτομα.\nH RedCat έγραψε στις 18:12, 10-04-15:\nΣας έχω ξαναγράψει ότι γενικά η γειτονιά ειναι πολυ ζωόφιλη, ως αποτελεσμα τα περισσότερα αδεσποτάκια ειναι καλοταϊσμενα και σπάνια τίθεται ζήτημα υγείας τους.\nΠαρολαυτά είναι μια γιαγια που έχει δυο γατούλες. Η μία από αυτές την οποια ήξερα αλλα είδα σήμερα είναι αγνωριστη. Εχει μείνει πετσί και κόκκαλο και έχει χασει σχεδον ολο της το τρίχωμα. Ειχατε ποτε παρόμοια εμπειρία; Η γατούλα είναι ψιλοαγρια αλλιως θα εκανα προσπαθεια να την πιασω για να την παω στον γιατρό. Πράγμα που μπορεί και να κάνω. Η γιαγια που την φροντίζει μου είπε ότι τρωει με αρκετη ορεξη παρολαυτα αλλα συνεχιζει να χανει βαρος. Το μυαλο μου παει σε δυο σεναρια το ενα ειναι το κακό σεναριου του όγκου καπου στο σωμα της και το άλλο σε υπερθυρεοειδισμό που εδω που τα λεμε μου φαινεται και πιο λογικο σε συνδυασμο με την απωλεια τριχας..εχετε καμμια παρομοια εμπειρία με τετοια συμπτώματα;\nH Claire Rentfield έγραψε στις 18:31, 10-04-15:\nΕίχα μια τέτοια εμπειρία με τα δικά μου αδέσποτα μόλις πέρισυ. ΄Οχι όλα βέβαια αλλά σε αρκετά είχε πέσει το τρίχωμα. Πιστεύω πως η απώλεια βάρους έχει διαφορετικά αίτια, δεν γνωρίζω κάποια ασθένεια που να έχει και τα δυό συμπτώματα.\nΗ απλούστερη εξήγηση είναι τα παράσιτα και για τα δυό. ΄Εχει τύχει γατούλα να τρώει, να τρώει, να μην χορταίνει κυριολεκτικά και να είναι πετσί και κόκκαλο και τελικά ήταν από σκουλήκια...\nΑλλά και για το τρίχωμα η απλούστερη εξήγηση, πάλι τα παράσιτα είναι όπως ήταν εξ' άλλου και στα δικά μου αδέσποτα. Το μόνο που χρειάστηκε ήταν η εφαρμογή μιας αμπούλας. Σε ένα-δυό που η περίπτωσή τους ήταν πιο ζόρικη χρειάστηκε και δεύτερη αμπούλα και αυτό είναι όλο. Φέτος είναι όλα μια χαρά.\nΤώρα η απώλεια βάρους μπορεί να είναι όπως είπαμε από σκουλήκια ή από ένα σωρό διαφορετικές ασθένειες που έχουν και αυτό το σύμπτωμα. Η μιά είναι ο υπερθυρεοειδισμός όπως πολύ σωστά ανέφερες, αλλά το ίδιο πράγμα κάνει και ο διαβήτης και αυτό το ξέρω από προσωπική εμπειρία.\nΚανονικά η γατούλα πρέπει να πάει στην κτηνίατρο να την δει και να αξιολογήσει την περίπτωσή της και να πάρει την κατάλληλη θεραπεία, αλλά αφού όπως λες είναι ψιλοάγρια, κάνε μια περιγραφή στον δικό σου κτηνίατρο να σου δώσει αποπαρασιτικά και για το τρίχωμα αλλά και για σκουλήκια και ας της τα δώσει η κυρία που την ταίζει.\nΑν φταίει κάτι άλλο θα φανεί σύντομα μετά γιατί δεν θα καλυτερεύει.\nH RedCat έγραψε στις 18:47, 10-04-15:\nείδες τελικά τα παρασιτα ήταν κατι που δεν σκεφτηκα καθολου. Απ'οτι θυμαμαι υπαρχουν αμπουλες και για τα ενδοπαρασιτα αν δεν κανω λαθος ε;;; οποτε θα ρωτησω και τον κτηνιατρο αυριο ...\nH Claire Rentfield έγραψε στις 18:53, 10-04-15:\nΝομίζω πως υπάρχουν αμπούλες που καλύπτουν και κάποια ενδοπαράσιτα αλλά όχι όλα. Για εσωτερική αποπαρασίτωση το καλύτερο θα ήταν να έπαιρνε είτε χαπάκι, είτε κάποια από τις ειδικές παστούλες.\nH RedCat έγραψε στις 18:59, 10-04-15:\nθα το κανω αυτό, αλλωστε κακο αποκλειεται να του κανει...\nH RedCat έγραψε στις 21:07, 13-04-15:\nλογω εορτών τελικά δεν εχω βρει ακρη με την γατουλα. θελω να πω δεν την πηγα στον κτηνιατρο ακομα. βεβαια ανακαλυψα κατι. ενω ερχεται να φαει με πολλή ορεξη. κατα την διαρκεια που τρωει βγαζει μια σπαραχτικη κραυγή και φευγει μακρια (σαν κατι να την ποναει πολυ στιγμαια) επανερχεται ομως για φαγητο..με εβαλε σε σκεψεις αυτό και λεω μήπως εχει καποιο δοντι τελικα που ποναει... ή κατι (βεβαια η ελλειψη τριχωματος και η τοση αδυναμία δεν εξηγούνται αλλα..)\nH Claire Rentfield έγραψε στις 21:12, 13-04-15:\nΤο θέμα είναι Νότα μου πως στην περίπτωσή της η απώλεια τριχώματος ίσως και να ήταν ευλογία γι' αυτή γιατί κατάλαβες πως έχει πρόβλημα. Πολλές φορές αργούμε πολύ να καταλάβουμε πως κάποιο αδυνάτισε, ειδικά αν ζει έξω και το βλέπουμε για λίγα λεπτά...\nΠάντως τώρα που θα ανοίξουν από αύριο τα κτηνιατρεία θα λυθούν όλες οι απορίες και θα πάρει την κατάλληλη αγωγή η γατούλα. Βρήκε σε σένα τον φύλακα άγγελό της.\nH RedCat έγραψε στις 21:14, 13-04-15:\nμακαρι να είναι ετσι Βάσω μου και να μπορέσω να την πιασω αν και ερχεται όταν την φωναζω. το αλλο βεβαια ειναι να βρω ενα κτηνιατρο φιλικο προς τις γατες εδω τριγυρω γιατί δεν θελω να την ταλαιπωρησω με μεγάλη μετακίνηση κιόλας\nH Claire Rentfield έγραψε στις 21:17, 13-04-15:\nΑν δεν έχεις κάποιον δικό σου κατάλληλο, δεν ρίχνεις μια ματιά στην λίστα των κτηνιάτρων που έχουμε.\nH RedCat έγραψε στις 21:41, 13-04-15:\nθα κοιτάξω να δω αν υπαρχει κάτι. Σε ευχαριστώ και ελπιζω τελικα να καταφερουμε να την σωσουμε την γατουλα\nH Hera7 αυτή τη στιγμή δεν είναι συνδεδεμένη. Έχει 2 γάτες . Έχει γράψει 3 μηνύματα.\nH Hera7 έγραψε στις 18:02, 20-04-15:\nΓεια σας! Είμαι καινούργια εδώ και αυτό είναι το δέύτερό μου μήνυμα. Τώρα τελευταία αντιμετωπίζω και εγώ ένα παρόμοιο πρόβλημα με ένα γατάκι στο κήπο. Ενώ τρώει τακτικότατα και καλά δεν παίρνει βάρος και παράλληλα τις τελευταίες μέρες έχασε σημεία από το τρίχωμά του. Παρατήρησα ότι είναι το ένα σημείο στην βάση της ουράς και θυμάμαι ότι μου είχε πει ο κτηνίατρος ότι από κει συνήθως κάνουν την εισβολή τους τα παράσιτα. Το ψέκασα με ένα σπρευ που έχω και για τα δικά μου ζωά το οποίο είναι φυτικό. Θα του πάρω και ένα χάπι ντροντάλ μήπως και είναι από σκουλήκια η απώλεια τριχώματος.\nΕμφάνιση περισσότερων μηνυμάτων του χρήστη Hera7\nH Claire Rentfield έγραψε στις 19:06, 20-04-15:\nΑρχική Δημοσίευση από Hera7\nΗ απώλεια τριχώματος είναι λίγο απίθανο να είναι από εσωτερικά παράσιτα, υπάρχουν κάποια εξωτερικά όμως που την προκαλούν. Πάντως το χαπάκι καλό είναι μήπως και δεν παίρνει βάρος από σκουλήκια που έχει στην κοιλίτσα της.\nH Aleksa έγραψε στις 19:07, 20-04-15:\nΚαλωσόρισες Ήρα στην παρέα μας!\nΜακάρι το σπρέι που του έβαλες και το ντροντάλ να είναι αρκετό και να βελτιωθεί η κατάστασή του. Ωστόσο, αν μετά από λίγες μέρες δεν διαπιστώσεις διαφορά, μάλλον θα χρειαστεί να επικοινωνήσεις με τον κτηνίατρο να σου δώσει μια πιο αποτελεσματική φαρμακευτική αγωγή.\nH Hera7 έγραψε στις 15:56, 21-04-15:\nΣας ευχαριστώ Βάσω και alcyone! Θα την παρακολουθώ στενά για τις επόμενες μέρες και άμα δεν δω βελτίωση ή (χτυπάω ξύλο) δω επιδείνωση θα πάρω τηλ την κτηνίατρό μου. Ελπίζω να μην είναι μύκητες γιατί εκεί ξέρω πως χρειάζεται αρκετά χρήματα..\nH roccohooshie έγραψε στις 19:17, 21-04-15:\nΚαλησπέρα κι από μένα Hera7 και καλωσόρισες στην παρέα μας! Εύχομαι να πάνε όλα καλά με το γατάκι που φροντίζεις, θέλω απλώς να προσθέσω ότι όντως η απώλεια τριχώματος με μορφή "φόλας" στο τρίχωμα κατά πάσα πιθανότητα να οφείλεται σε μυκητίαση. Κι όχι δε χρειάζονται πολλά χρήματα σε περιπτώσεις μηκυτιασεων, μη σε απασχολεί. Συνήθως η ίαση γίνεται με επάλειψη με αντιμυκητιασική αλοιφή στα προσβεβλημένα σημεία (που δεν κοστίζει παρά ελάχιστα, όπως η kenacomb αν δε κανω λάθος λέγεται) και σε κάποιες προχωρημένες περιπτώσεις δίνονται και χαπάκια από το στόμα, επίσης δεν είναι ακριβά. Το ζήτημα είναι ότι καμιά φορά οι μήκυτες επιμένουν για καιρό παρά την αγωγή. Ωστόσο ούτως ή άλλως όπως μου είχε πει ο δικός μας κτηνίατρος τα υγιή κατά τ΄άλλα γατάκια που προσβάλλονται από μύκητες το ξεπερνούν κι από μόνα τους αρκετές φορές χωρίς καν αγωγή, αναπτύσσουν αντισώματα και τους αποβάλλουν με απλά λόγια! Όπότε παρακολούθησέ το και πράττεις αναλόγως! Όσο για το ότι τρώει και δεν παχαίνει, δε νομίζω ότι είναι τόσο ανησυχητικό γιατί είναι και στο σκαρί τους κπ να παραμένουν αδύνατα, εκτός αν παρατήρησες ξαφνική απώλεια βάρους...Περιμένουμε νέα σας\nΤελευταία επεξεργασία από το χρήστη roccohooshie : 21-04-15 στις 19:25.\nSOS!!! Ταινία, απώλεια βάρους και αναιμία - Από ΜΑΡΙΑ ΚΟΝΤ.\nΤο τελευταίο του μήνυμα δημοσιεύτηκε 12-06-10 στις 00:00.


Πολιτική - Υνιονπαίδεια\nΧαλανδρίου το 2013 Με το γενικό όρο πολιτική (politics) εννοείται το σύνολο των μέτρων που λαμβάνονται και των μεθόδων και διαδικασιών που ακολουθούνται, μέσω των οποίων, ομάδες ανθρώπων οργανώνονται και λειτουργούν, προκειμένου να πετύχουν με τον αποτελεσματικότερο τρόπο και με το μικρότερο δυνατό κόστος τους σκοπούς που επιδιώκουν σε διάφορους τομείς δραστηριοτήτων.\n3 συγγένειες: Ναυτιλιακή πολιτική, Μέτρα ασφαλείας, Αγροτική πολιτική.\nΗ Ναυτιλιακή Πολιτική (Shipping Policy) διακρίνεται σε δύο ουσιώδεις τομείς.\nΝέος!!: Πολιτική και Ναυτιλιακή πολιτική · Δείτε περισσότερα »\nΜέτρα ασφαλείας ονομάζονται το σύνολο ιδιαίτερων προληπτικών μέτρων που σχεδιάζει και αναπτύσσει μια Υπηρεσία, επιφορτισμένη ειδικά επ΄ αυτών, π.χ. Σώματα Aσφαλείας ή και γενικευμένα ένα κράτος σε πολυπληθείς εκδηλώσεις όπως π.χ. Ολυμπιακοί αγώνες προς πρόληψη επαπειλούμενης διατάραξης της δημόσιας τάξης.\nΝέος!!: Πολιτική και Μέτρα ασφαλείας · Δείτε περισσότερα »\nΓενικά αγροτική πολιτική ονομάζεται το σύνολο μέτρων, μεθόδων και διαδικασιών που λαμβάνονται εκάστοτε για αγροτική ανάπτυξη.\nΝέος!!: Πολιτική και Αγροτική πολιτική · Δείτε περισσότερα »


Λάμπρος Κωνσταντάρας: Η αριστοκρατική καταγωγή, ο τραυματισμός στο αλβανικό μέτωπο και το διπλό εγκεφαλικό - Enimerotiko.gr\nΛάμπρος Κωνσταντάρας: Η αριστοκρατική καταγωγή, ο τραυματισμός στο αλβανικό μέτωπο και το διπλό εγκεφαλικό\nby Πάνος Γιαννακοσιάν 17/08/2019 17:08 1269\nΛάμπρος Κωνσταντάρας: Ο θρυλικός ηθοποιός Λάμπρος Κωνσταντάρας είχε μια πολύ ενδιαφέρουσα ζωή. Έχοντας παίξει σε αμέτρητες ταινίες.\nΛάμπρος Κωνσταντάρας: Τα Πρώτα χρόνια\nΟ Λάμπρος Κωνσταντάρας γεννιέται στις 13 Μαρτίου 1913 στο Κολωνάκι της Αθήνας, ως γόνος εύπορης οικογένειας. Οι γονείς του είχαν χρυσοχοείο στο κέντρο της Αθήνας. Παρέχοντας του με αυτόν το τρόπο την άνετη ανατροφή αλλά και πολύ καλή μόρφωση.\nΑδελφή του ήταν η επίσης ηθοποιός Μίτση Κωνσταντάρα, με την οποία εξάλλου εμφανίστηκαν μαζί σε τόσες αξέχαστες κωμωδίες. Ολοκληρώνοντας τις σχολικές του υποχρεώσεις, κατατάσσεται στη Σχολή Υπαξιωματικών Ναυτικού της Κέρκυρας (1930), παρά τη θέλησή του\nΟ θρύλος τον θέλει να «δραπετεύει» από κει κολυμπώντας ως τη στεριά. Στην πραγματικότητα βέβαια τρύπωσε σε ένα καράβι που έπιανε λιμάνι στον Πειραιά.\nΓλίτωσε όμως τις πειθαρχικές κυρώσεις με την παρέμβαση της αριστοκρατικής καταγωγής οικογένειάς του (και του συνταγματάρχη θείου του). Έπειτα βρέθηκε στο Παρίσι (1933-1934) με σκοπό να σπουδάσει την τέχνη του αργυροχρυσοχόου και του εκτιμητή πολύτιμων λίθων. Έχοντας σκοπό να επιστρέψει στην οικογενειακή μπίζνα.\nΣε ηλικία 27 ετών, ο Λάμπρος Κωνσταντάρας πήγε εθελοντικά στο αλβανικό μέτωπο με τον βαθμό του έφεδρου αξιωματικού. Πολέμησε στην πρώτη γραμμή μαζί με τον αδελφικό του φίλο Οδυσσέα Ελύτη. Σε μια μάχη ο Κωνσταντάρας τραυματίστηκε και τον βοήθησε ο Ελύτης. Τον μετέφερε βαριά τραυματισμένο στο νοσοκομείο.\nΑπό το χτύπημα του έμεινε ένα πρόβλημα στον γοφό και στο κεφάλι, το οποίο τον ενοχλούσε για το υπόλοιπο της ζωής του. Είπε η Μάρω Κοντού «Είχε μικρά θραύσματα από τον πόλεμο που δεν είχαν βγει είχα ακούσει και αυτά είναι που έκαναν τη ζημιά όταν μεγάλωσε»\n«Στο αλβανικό μέτωπο είχα τραυματισθεί στο κεφάλι και μου ζήτησαν την υπογραφή μου για να μου κάνουν διάτρηση στο κρανίο. Δεν υπέγραψα και γλίτωσα. Ποιος ξέρει που θα ήμουν τώρα αν είχε φερθεί διαφορετικά», είχε δηλώσει ο Κωνσταντάρας σε συνέντευξή του.\nΣύμφωνα με διηγήσεις του βιογράφου και ηθοποιού Μάκη Δελαπόρτα ο Κωνσταντάρας ήτα πολύ γενναίος και δεν φοβόταν τους Γερμανούς που απαγόρευαν την κυκλοφορία μετά τις 9 το βράδυ.\nΌταν έγινε καλά κι ενώ υπηρετούσε στα μετόπισθεν, ζήτησε να τον ξαναστείλουν στην πρώτη γραμμή. Ο δημοφιλής ηθοποιός παρασημοφορήθηκε λαμβάνοντας μετάλλιο τραυματία πολέμου.\nΛάμπρος Κωνσταντάρας: Είχε όμως ήδη κολλήσει το μικρόβιο της υποκριτικής\nΟ ίδιος είχε όμως ήδη κολλήσει το μικρόβιο της υποκριτικής. Σύντομα θα βρεθεί να φοιτά στην παρισινή σχολή του γνωστού γάλλου θεατράνθρωπου Λουί Ζουβέ. Ανεβάζοντας παράλληλα για πρώτη φορά στο σανίδι στη γαλλική πρωτεύουσα.\nΚάνει μπόλικες δουλειές του ποδαριού για να χρηματοδοτήσει τις σπουδές του στην περίφημη σχολή. Παίζοντας σε γαλλικά θέατρα και ρόλους κομπάρσου στο γαλλικό σινεμά. Αφού αποφοίτησε από τη δραματική σχολή του Ζουβέ το 1938, επιστρέφει στην Ελλάδα ως επαγγελματίας ηθοποιός πια.\nΛάμπρος Κωνσταντάρας: Τα πρώτα χρόνια στο σανίδι\nΣτα πρώτα αυτά χρόνια στο σανίδι ο Κωνσταντάρας πηγαινοέρχεται μεταξύ Ελλάδας και Γαλλίας, αναλαμβάνοντας ρόλους τόσο σε αθηναϊκούς όσο και παρισινούς θιάσους. Μετά τον Β’ Παγκόσμιο Πόλεμο εγκαθίσταται πάντως οριστικά στην Αθήνα, κυνηγώντας το όνειρο του ηθοποιού.\nΠαρά το γεγονός ότι από τη λαμπρή κινηματογραφική του πορεία τον ξέρουμε κυρίως σε κωμικούς ρόλους. Τα πρώτα του χρόνια ερμήνευε δραματικό ρεπερτόριο. Πολύ γρήγορα μάλιστα χρίστηκε πρωταγωνιστής, καθώς το ταλέντο του δεν μπορούσε να κρυφτεί.\nΛάμπρος Κωνσταντάρας: 4 δεκαετίες θεατρικής καριέρας\nΗ τελευταία παράσταση του σπουδαίου κωμικού μας έλαβε χώρα τη σεζόν 1978, με τον δικό του θίασο, στο μιούζικαλ «Τρελές επαφές ρωμέικου τύπου»…\nΓια την επιβλητική θεατρική του παρουσία, ο γνωστός κριτικός θεάτρου Κώστας Γεωργουσόπουλος. Παρατηρεί «Εδώ και 40 χρόνια με ακολουθεί μια συνταρακτική θεατρική σκηνή. Είναι μια από τις σπάνιες εκείνες στιγμές που ο χρόνος παγώνει, η ροή ανακόπτεται και το παν ακινητεί.»\n«Μια χειρονομία, μια κραυγή, μια γυρισμένη πλάτη, ένα τικ, μια είσοδος, μια έξοδος, μας πιστοποιούν πόσο μεγάλη τέχνη είναι η υποκριτική και πώς μπορεί να πυκνώσει σε μια στάση ή έναν ήχο το συνταρακτικό γεγονός της υπάρξεως, μέσω της μίμησης πράξεων. Ήταν το 1956 στο ”Δημοτικό” Πειραιώς όταν ο θίασος του Μάνου Κατράκη έπαιξε το έξοχο αντιπολεμικό έργο του Σέριφ “Το τέλος του ταξιδιού”. Στο φινάλε του πρώτου μέρους μέσα στο αμπρί έχει μείνει ένας αξιωματικός μόνος, που έπρεπε να πάρει μιαν απόφαση θανάτου. Να αποφασίσει μιαν έξοδο χωρίς ελπίδα καμιά. Τον ρόλο έπαιζε ο Λάμπρος Κωνσταντάρας.»\nΠρόσθεσε επίσης «Όταν έμεινε μόνος, άναψε το τσιμπούκι του και το κάπνισε, όπως το τελευταίο τσιγάρο. Πλάτη στο κοινό, ο μεγάλος εκείνος ηθοποιός, με λιτότητα, με εσωτερική συγκίνηση, βίωσε μιαν εκρηκτική σιωπή που θαρρείς πως κράτησε αιώνες. Θεωρώ αυτήν την υποκριτική στιγμή ανάλογη με την έξοδο του Μινωτή ως “Οιδίποδα στον Κολωνό”, την πλάτη του Κατράκη στον “Ηλίθιο”, τον κυνηγημένο “Ορέστη” του Κωτσόπουλου στις “Χοηφόρες”, τον θρήνο της Εκάβης-Παξινού όταν αντικρίζει τον Πολύδωρο, το “τικ” της Λαμπέτη-Μπλανς όταν της περνάνε τον ζουρλομανδύα, του Χορν στην “Εξομολόγηση του Ριχάρδου του Β”»…\nΛάμπρος Κωνσταντάρας: Οι περιπέτειες του στον κινηματογράφο\nΑκολουθεί καταιγισμός κυριολεκτικά από κινηματογραφικούς ρόλους. Με τον ίδιο να μετατρέπεται σύντομα σε έναν από τους διαχρονικά αγαπημένους. Κλασικά «Διακοπές στην Αίγινα», «Η Αλίκη στο ναυτικό», «Η Λίζα και η άλλη» και τόσες εμβληματικές ταινίες της λεγόμενης χρυσής εποχής του ελληνικού σινεμά…\nΚαι βέβαια για την πρωταγωνιστική ερμηνεία του στον «Μπλοφατζή» τιμήθηκε το 1969 με το Βραβείο Α’ Ανδρικού Ρόλου.\nΑλλά και τις ταινίες «Βίλα των οργίων», «Η γυναίκα μου τρελάθηκε», «Η κόρη μου η σοσιαλίστρια». Όπως και «Δον Ζουάν για κλάματα», «Ο κύριος πτέραρχος» κ.α! Δεν μπορείς να μην τις μνημονεύσεις.\nΗ τελευταία ταινία του αξέχαστου κωμικού μας ήταν «Ο Λαμπρούκος μπαλαντέρ» του 1981…\nΚαι βέβαια από την τηλεοπτική του καριέρα δεν γίνεται να μην αναφερθεί ο μνημειώδης ρόλος του ως ο γυναικάς Ζάχος Δόγκανος στο σίριαλ της ΥΕΝΕΔ «Εκείνες και εγώ» (1976)…\nΛάμπρος Κωνσταντάρας: Η ζωή εκτός του κινηματογράφου\nΟ Λάμπρος Κωνσταντάρας άφησε την τελευταία του πνοή στις 28 Ιουνίου 1985, αν και παραμένει αθάνατος μέσα από το άφθονο γέλιο που συνεχίζει να χαρίζει στις κλασικές ταινίες του…\n15/07/2021 19:34 15/07/2021 19:37 257\n14/07/2021 16:43 375\nΑΛΗΘΙΝΗ ΙΣΤΟΡΙΑΒΙΟΓΡΑΦΙΑΔΙΑΣΗΜΟΙ ΕΛΛΗΝΕΣ ΗΘΟΠΟΙΟΙΕΛΛΗΝΕΣ ΗΘΟΠΟΙΟΙΙΣΤΟΡΙΑΛΑΜΠΡΟΣ ΚΩΝΣΤΑΝΤΑΡΑΣ


Σάμος: Εξέπνευσαν τα δυο παιδάκια που έσωσαν από ναυάγιο με μετανάστες| newmoney\nΜάρτιος 7, 2019 6:28 πμ\nΟι λιμενικοί τα είχαν ανασύρει ζωντανά από το νερό - Βρέθηκε και ένας νεκρός άνδρας\nΤραγική κατάληξη είχε η επιχείρηση διάσωσης μεταναστών ανατολικά της Σάμου το βράδυ της Τετάρτης με δύο παιδιά να χάνουν τη ζωή τους.\nΣύμφωνα με το Λιμενικό τα δύο παιδιά βρίσκονταν σε βάρκα με συνολικά 11 μετανάστες που βούλιαξε ανατολικά της Σάμου.\nΟι λιμενικοί κατάφεραν να ανασύρουν τα δύο παιδιά, τα οποία όμως δεν άντεξαν και άφησαν την τελευταία τους πνοή.\nΟι υπόλοιποι μετανάστες που διασώθηκαν είπαν αρχικά στους λιμενικούς ότι αγνοούνταν και άλλα δύο άτομα ενώ στη συνέχεια τους είπαν ότι ένα άτομα ήταν αυτό που είχαν χαθεί τα ίχνη του. Λίγη ώρα αργότερα στη θαλάσσια περιοχή στην οποία διεξάγονταν οι έρευνες οι λιμενικοί εντόπισαν τη σορό ενός άνδρα χωρίς μέχρι ακόμα να έχει διευκρινιστεί αν πρόκειται για τον αγνοούμενο.\nΣτις έρευνες στη θαλάσσια περιοχή συμμετείχαν ένα πλοίο ανοιχτής θαλάσσης του λιμενικού, ένα πλωτό ένα ναυαγοσωστικό, σκάφος της Frontex και ελικόπτερο του Πολεμικού Ναυτικού.


Τρουφάκια τσίζκεϊκ με 4 υλικά - My City\npost-title Τρουφάκια τσίζκεϊκ με 4 υλικά http://www.my-city.gr/wp-content/uploads/2020/08/b_troufakia_cheesecake.jpg 2020-08-11 16:18:09 yes no Posted by katerina Categories: Γλυκό - Ρόφημα -Ποτό\nPosted by katerina Categories: Γλυκό - Ρόφημα -Ποτό my-city.gr, mycity, mycitygr, mycitygreece, Για δοκιμασμένες προτάσεις και όχι μόνο, Το My-City.gr σας παρουσιάζει Τρουφάκια τσίζκεϊκ με 4 υλικά\nYou are here: Home » Τρουφάκια τσίζκεϊκ με 4 υλικά\nΤο My-City.gr σας παρουσιάζει Τρουφάκια τσίζκεϊκ με 4 υλικά\n40 μπισκότα digestive με επικάλυψη σοκολάτας\n500 γρ. κουβερτούρα μπίτερ ή λευκή\nΧτυπάμε στο μπλέντερ ή στο μίξερ το τυρί κρέμα με την άχνη για 3-4 λεπτά. Στο μεταξύ σπάμε τα μπισκότα σε πολύ μικρά κομμάτια. Οταν το τυρί μαλακώσει και αφρατέψει, σταματάμε το χτύπημα. Ενσωματώνουμε τα μπισκότα στο μείγμα τυριού.\nΠλάθουμε μπαλάκια σε μέγεθος καρυδιού και τα βάζουμε στην κατάψυξη για περίπου 30 λεπτά. Λιώνουμε την κουβερτούρα σε μπεν μαρί ή στα μικροκύματα. Την αδειάζουμε σε ένα βαθύ μπολ και ανακατεύουμε καλά. Την αφήνουμε να κρυώσει για περίπου 10 λεπτά.\nΒγάζουμε τα μπαλάκια από την κατάψυξη. Καρφώνουμε ένα-ένα με πιρούνι και τα βουτάμε στην κουβερτούρα. Τα αφήνουμε πάνω σε λαδόκολλα μέχρι να στεγνώσει η επικάλυψη, για περίπου 1 ώρα. Τα διατηρούμε εκτός ψυγείου, σε δροσερό μέρος.


Ο ΠΕΡΙΠΛΟΥΣ ΤΟΥ ΟΔΥΣΣΕΑ / CUISENIER JEAN\nΚωδ. Πολιτείας: 0170-0315\nΕίναι η Οδύσσεια μυθικό κείμενο; Η σχετική συζήτηση δεν έχει κλείσει, ένα πράγμα όμως είναι σίγουρο: οι τόποι που αναφέρονται είναι πραγματικοί. Πέρα από τη λαμπρή μυθοπλασία του, το έργο αυτό είναι επίσης η μνήμη των θαλάσσιων δρόμων που χάραξαν οι πρώτες εξερευνητικές και εμπορικές αποστολές των ελλήνων βασιλέων του 13ου αιώνα π.Χ., μια μνήμη καταγραμμένη στους αξέχαστους ομηρικούς στίχους του 7ου αιώνα.\nΗ Οδύσσεια είναι λοιπόν κάτι παραπάνω από μια εποποιία γεμάτη άθλους, τέρατα και πάθη, είναι επίσης ένας πολύτιμος περίπλους, μια καταιγιστική ροή εθνογραφικών και ναυτικών πληροφοριών που μπορούν να αποκρυπτογραφηθούν στη σημερινή εποχή. Αυτό κάνει ο Ζαν Κιουζενιέ, διακεκριμένος εθνολόγος και ελληνιστής, αλλά και έμπειρος θαλασσοπόρος. Με τον Όμηρο στο ένα χέρι και το τιμόνι του ιστιοπλοϊκού στο άλλο, ξαναβρίσκει έναν-έναν όλους σχεδόν τους τόπους της θαυμαστής περιπλάνησης, στηριγμένος στις περιγραφές και τις αποστάσεις που δίνει το ίδιο το αρχαίο έπος.\nΑκριβής επιστημονική έκθεση και μαζί λυρικό ημερολόγιο καταστρώματος, το βιβλίο αυτό μας επιτρέπει να ξαναζήσουμε το πιο εκπληκτικό θαλάσσιο ταξίδι όλων των εποχών. (Από την παρουσίαση στο οπισθόφυλλο του βιβλίου)\nΜεταφράσεις και παραπομπές\nΠΡΟΛΟΓΟΣ. ΟΙ ΕΠΙΣΤΡΟΦΕΣ ΤΟΥ ΟΔΥΣΣΕΑ\nΜια πλοκή και η αφήγησή της\nΗ γοητεία της τοποθεσίας και η μαγεία του λόγου\nΣτην υποτιθέμενη αυλακιά του πλοίου ενός ήρωα μυθοπλασίας\nΕπικά άσματα της Εποχής του Χαλκού και γραπτή εποποιία\nΗ πείρα των θαλασσινών και οι εμπειρικές τέχνες της ναυσιπλοΐας\nΠλέοντας σύμφωνα με την "Οδύσσεια": οι αποστολές του 1999 και του 2000\nΙ. ΠΡΟΣΕΓΓΙΣΗ ΣΤΗΝ ΙΘΑΚΗ\nΣε ένα γρήγορο ιστιοφόρο\nΜια ρότα χαραγμένη από άγιους προστάτες\nΤο λιμάνι του γέρου θεού Φόρκυνα\nII. ΟΤΑΝ Ο ΟΔΥΣΣΕΑΣ ΜΙΛΑΕΙ ΓΙΑ ΤΗΝ ΙΘΑΚΗ Γλυκύτητα στην καρδιά του Οδυσσέα\nΤο νησί πρωτεύουσα ενός αρχιπελάγους\nΑυτά που λένε για την Ιθάκη η Αθηνά, η θεά, και ο Τηλέμαχος, ο γιος\nIII. ΙΘΑΚΗ: Ο ΠΕΡΙΠΛΟΥΣ ΤΟΥ ΒΟΡΡΑ\nΗ διαμονή του θεού Φόρκυνα και το σπήλαιο των Νυμφών\nΑπό το Νήριτο στο Νήιον\nΤο παλάτι του Οδυσσέα και το λιμάνι της πόλης\nIV. ΙΘΑΚΗ: Ο ΠΕΡΙΠΛΟΥΣ ΤΟΥ ΝΟΤΟΥ\nΣτην παραλία του λιμανιού της Πόλης\nΛιμάνι της Πόλης και νησίδα Δασκαλιό: η ενέδρα των μνηστήρων\nΛιμάνι του Αγίου Ανδρέα: η επιστροφή του Τηλέμαχου\nV. ΙΘΑΚΗ: ΤΟ ΑΙΝΙΓΜΑ\nΈνα ανάκτορο και μια πόλη, ή κάποια ιερά;\nΟδυσσεύς, ο γιος, και Λαέρτης, ο πατέρας\nΟδυσσέας: ένα όνομα για αποκρυπτογράφηση\nΟ Οδυσσέας, η γενιά του, τα συμπεθεριά του γάμου του και η Ιθάκη\nVI. Ο ΣΤΟΛΙΣΚΟΣ ΤΟΥ ΟΔΥΣΣΕΑ\nΟ στολίσκος του Οδυσσέα, δώδεκα πλοία και το πλήρωμά τους\nΙσχυρά και γρήγορα πολεμικά πλοία και οι αποστολές τους\nΚωπήλατα και πολεμικά πλοία με ποδόσταμα\nΑυτά τα κομψά κυρτά πλοία, αριστουργήματα υψηλής ραπτικής\nΧειρισμός και τελετουργικό της επιβίβασης\nVII. ΑΝΤΙΘΕΤΟΙ ΑΝΕΜΟΙ\nΑρματωσιά και χειρισμοί ενός ομηρικού πλοίου\nΝέες και εντυπωσιακές ικανότητες στη ναυσιπλοΐα με κόντρα τον άνεμο\nΝαυσιπλοΐα στην ανοιχτή θάλασσα ή ο δρόμος του Ισθμού\nVIII. ΠΡΟΣ ΤΗΝ ΤΡΩΑΔΑ\nΣτη Ζάκυνθο, στα δάση της Άρτεμης\nΠοια ρότα θα ακολουθήσουμε για την Τρωάδα\nΝα προφητέψει το μέλλον, να προβλέψει τον καιρό: ο μάντης Κάλχας επί τω έργω\nIX. Ο ΔΙΑΠΛΟΥΣ ΤΟΥ ΑΙΓΑΙΟΥ, ΑΠΟ ΤΗ ΔΥΣΗ ΣΤΗΝ ΑΝΑΤΟΛΗ\nΠρος τον Ελλήσποντο από το βορρά, στην αυλακιά του Ιάσονα\nΠρος τον Ελλήσποντο από το νότο: η παραδοσιακή ρότα των νησιών\nΥπό το βλέμμα των θεών, ο διάπλους του κόσμου του Αιγαίου\nΧ. ΠΡΟΣΕΓΓΙΣΕΙΣ ΣΤΗΝ ΤΡΩΑΔΑ\nΠαράλληλα προς την ακτή του Αιγαίου στην Τρωάδα: τύμβοι για επάκτια γνωρίσματα\nΚατά μήκος των μικρασιατικών ακτών των Δαρδανελλίων ποιο λιμάνι για τους Αχαιούς βασιλείς;\nXI. Η ΤΡΟΙΑ Η ΠΑΡΑΘΑΛΑΣΣΙΑ ΚΑΙ ΤΑ ΑΧΑΪΚΑ ΛΙΜΑΝΙΑ\nΜια ιερή γεωγραφία\nΒρήκαμε την Τροία του Ομήρου;\nΑπό το κάστρο, η πεδιάδα του Ιλίου μέχρι τη θάλασσα του Ελλήσποντου\nXII. ΟΙ ΤΑΦΟΙ ΤΩΝ ΗΡΩΩΝ ΩΣ ΕΠΑΚΤΙΟ ΓΝΩΡΙΣΜΑ\nΤο δάσος, οι πρόγονοι και οι θεοί\nΟ όρμος του Besika, ένα πιθανό αγκυροβόλιο και ένας πιθανός χώρος για να τραβηχτούν στη στεριά τα πλοία των Αχαιών\nΠοια τοποθεσία για τον πολεμικό στόλο, για το "λιμάνι" και για το στρατόπεδο των Αχαιών;\nXIII. ΕΠΙΔΡΟΜΗ ΣΤΗ ΘΡΑΚΗ, ΣΤΗ ΧΩΡΑ ΤΩΝ ΚΙΚΟΝΩΝ\nΟ Οδυσσέας, μετά τη λεηλασία της Τροίας, επιλέγει τη ρότα της Επιστροφής\nΗ εκστρατεία στη Θράκη, στη χώρα των Κικόνων\nΤο δυνατό γλυκό κρασί του ιερέα Μάρωνα\nXIV. ΑΠΟ ΤΑ ΑΝΑΤΟΛΙΚΑ ΣΤΑ ΔΥΤΙΚΑ, Η ΡΟΤΑ ΤΗΣ ΕΠΙΣΤΡΟΦΗΣ\nΟι ρότες της επιστροφής: το ημερολόγιο καταστρώματος του Νέστορα\nΣτις ρότες της επιστροφής: κίνδυνοι και ναυάγια στο Αιγαίο\nΟ Οδυσσέας μέσα στην καταιγίδα στο Αιγαίο\nXV. ΠΑΡΑΚΑΜΠΤΟΝΤΑΣ ΤΟ ΑΚΡΩΤΗΡΙΟ ΜΑΛΕΑΣ Σκάλα στη Μονεμβασιά, τη Malvoisie της Ρωμανίας\nΠώς ο Οδυσσέας αποτυγχάνει να παρακάμψει το ακρωτήριο Μαλέας\nΠαρέκκλιση στην ανοιχτή θάλασσα\nXVI. ΣΤΗ ΧΩΡΑ ΕΚΕΙΝΩΝ ΠΟΥ ΤΡΩΝΕ ΤΟ ΛΩΤΟ, ΤΟ ΦΑΡΜΑΚΟ ΤΗΣ ΛΗΘΗΣ\n...αυτοί που τρώνε τα άνθη της λήθης\nXVII. ΑΥΤΟΙ ΟΙ ΚΥΚΛΩΠΕΣ, ΓΙΓΑΝΤΕΣ ΑΝΘΡΩΠΟΦΑΓΟΙ\nΠιο πέρα! Η άφιξη στη χώρα των Κυκλώπων\nΜια χώρα γεμάτη από πόρους για τον αποικισμό\nΗ χώρα των Κυκλώπων στη Σικελία, στις πλαγιές της Αίτνας, ή η απόδειξη μέσω του σκοπέλου\nΗ χώρα των Κυκλώπων ανάμεσα στη Νάπολη και στην Κούμα, ή η απόδειξη της σπηλιάς\nΑνάμεσα στους αποικιακούς αντικατοπτρισμούς και τις γεωγραφικές πραγματικότητες: η ρότα των Αιγάδων [...]\nXVIII. ΣΤΗΝ ΑΙΟΛΙΑ. ΕΛΛ\nΞενόγλωσσος τίτλος LE PERIPLE D' ULYSSE\nΜετάφραση ΑΝΤΥΠΑΣ ΚΩΣΤΑΣ\nΣυγγραφέας/Δημιουργός (Ελληνικά) ΚΟΥΖΕΝΙΕ ΖΑΝ\nΚωδικός Πολιτείας 0170-0315


six d.o.g.s | events - The Man From Managra\nThe Man from Managra είναι το πρότζεκτ με τραγούδια του Coti K. Την Παρασκευή 16 Ιανουαρίου οι λιτές, μυστηριακές συνθέσεις του θα ζωντανέψουν στην σκηνή του six d.o.g.s από τον ίδιο (σε φωνή και μπάσο), τον Χρήστο Λαϊνά (επίσης) και τον Πάνο Γαλάνη (στα κρουστά).\nΤο βινύλιο «Τhe Man from Managra» κυκλοφόρησε τον Φεβρουάριο του 2014 απο την Onefingermusic και έγινε δεκτό απο τον τύπο με πολύ θετικές κριτικές.\nΌλα τα κομμάτια γράφτηκαν στο νησί της Τήνου με βασικά εργαλεία ένα ηλεκτρικό μπάσο και μία φωνή. Οι - συνειδητά - λιτές ενορχηστρώσεις εξερευνούν την λειτουργία του τραγουδιού σαν βασική ανάγκη μουσικής έκφρασης.\n«Ο Άνθρωπος ήρθε πριν καιρό από τη νήσο Μανάγκρα. Ήταν ένα ξεχασμένο νησί κάπου στη Μεσόγειο Θάλασσα, ή μήπως ήταν στον Ινδικό Ωκεανό; Κανείς δεν θυμάται, ούτε νοιάζεται. Κάποιοι λένε πως η έκρηξη ενός γειτονικού ηφαιστείου εξαφάνισε όλα τα ίχνη του νησιού».


ΑΛΗΘΕΙΕΣ-ΨΕΜΑΤΑ-ΑΟΡΙΣΤΙΕΣ: Δικτατορία – Δημοκρατία\nΔικτατορία – Δημοκρατία\nΗ Χούντα διοίκησε την Ελλάδα κατακριτέα επί 7 χρόνια.\nΤα κακά που έκανε ήταν εξορίες, (Γυάρος, κτλ), συμμετοχή στην απώλεια εδαφών της Κύπρου και πολλά άλλα που θα απαριθμήσω.\nΈβγαλε από την νεολιθική εποχή τα χωριά. Σε κάθε χωριό πήγε ηλεκτρικό ρεύμα, άνοιξε δρόμους(χωρίς την συμβολή εργολάβων), με την ΜΟΜΑ. Ακόμη υπάρχουν οι δρόμοι αυτοί.\nΧάρισε τα χρέη στην αγροτιά, μέχρι τότε εάν δεν πλήρωνες τα\nλιπάσματα στην ΑΤΕ πήγαινες φυλακή. Ο μπάρμπας μου ακόμα φυλακή θα ήταν εάν δεν πλήρωνε για τον γαμπρό του ο παππούλης μου. Η δικαιολογία του στο δικαστήριο ήταν άκουσον- άκουσον ότι με το χαλάζι δεν είχε πάρει σοδειά και ήθελε να πληρώσει την επόμενη χρονιά.\nΆλλο κακό που έκανε η Χούντα ήταν ότι έβγαλε πετρέλαιο στην Θάσο( κοιτάσματα Πρίνου) και δεν παραδειγματίστηκε από την τύχη του Τούρκου προέδρου Μεντερές όταν έβγαλε και εκείνος πετρέλαιο στην εποχή του, χωρίς την άδεια των Μεγάλων Δυνάμεων, και τον κρέμασαν.\nΈνα ακόμα από τα κακά που έκανε ήταν ότι άνοιξε πάρα πολλές δουλειές με αποτέλεσμα να μην φτάνει το εργατικό δυναμικό της χώρας, αλλά για πρώτη φορά να φέρουμε το 1969, 2.500 Ινδούς για τις βαριές δουλειές.\nΟι Έλληνες ντόπιοι εργάτες είχαν σταλεί από τον Μεγάλο Εθνάρχη με διακρατικές συμφωνίες (όμηροι)στις Μίνες του Βελγίου, της Γερμανίας και γενικά στις Ευρωπαϊκές χώρες παίρνοντας ελάχιστες αμοιβές συγκριτικά με τους γηγενείς κατοίκους. Οι διακρατικές συμφωνίες των ελαχίστων αμοιβών για 5 χρόνια ήταν δημοκρατικές αποφάσεις και όχι δουλεία.\nΆλλο κακό της δικτατορίας ήταν για τα χρέη, π.χ. χρωστούσαν σε έναν ναυτικό δεδουλευμένα, ο οποίος πήγαινε στο λιμεναρχείο έκανε τα παράπονά του, τον άκουγαν και έλεγε ο Λιμενάρχης: Έλα αύριο. Του έδινε ένα ναύτη να τον συνοδέψει στο εφοπλιστικό γραφείο για να πάρει τα χρήματά του και τα έπαιρνε. Ενώ σήμερα είναι πολύ καλύτερα… π.χ. Πρέπει να πάς Ελβετία να τα πάρεις από τον Αγούδημο.\nΣπάνιες οι περιπτώσεις ανεξιχνίαστων εγκλημάτων κατά απλών πολιτών. Τους υπόπτους τους καλούσαν για τα περαιτέρω και αυτοί κελαηδούσαν, βέβαια να μην ξεχνάμε και το ανεξιχνίαστο ατύχημα της Νιάρχου, την υπόθεση Τσάπμαν, τα χασίσια της καπετάνισσας.\nΆλλο παλαβό ήταν ότι κοιμόμασταν με ανοιχτά παράθυρα και δεν φοβόμασταν για τα μικρόβια ή το να κυκλοφορήσεις μεταμεσονύχτιες ώρες. Δεν υπήρχαν βιασμοί, ληστείες μετά δολοφονιών για μία χούφτα χρήματα. Υπήρξε βέβαια ο επικίνδυνος Βερνάρδος ο Ληστής με τις Γλαδιόλες.\nΤο δυστύχημα είναι ότι αντί να φτιάχνουμε μια καλή δημοκρατία μετά από τόσα που έχει γνωρίσει αυτός ο δύσμοιρος τόπος(φτώχεια, πείνα, εμφύλιο, δικτατορία) ψάχνουμε για καλό δικτάτορα. Η Χούντα των ΜΜΕ και των ΚΛΠ δεν είναι καλή.


Thes | Διπλό… πρόκρισης στο κύπελλο για τον ΠΑΟΚ απέναντι στον ΟΦΗ\nΔιπλό… πρόκρισης στο κύπελλο για τον ΠΑΟΚ απέναντι στον ΟΦΗ\nΚέρδισε στην Κρήτη με 3-0\n07/01/2020 - 23:24\nΧωρίς να συναντήσει ιδιαίτερη δυσκολία ο ΠΑΟΚ πέρασε νικηφόρα από το Ηράκλειο κερδίζοντας τον ΟΦΗ με 3-0, στο πρώτο μεταξύ τους παιχνίδι για τη φάση των «16» του κυπέλλου Ελλάδας. Με το αποτέλεσμα αυτό ο «Δικέφαλος» είναι… αγκαλιά με την πρόκριση στα προημιτελικά.\nΤόσο οι Κρητικοί όσο και οι Θεσσαλονικείς παρατάχθηκαν σε αρκετές αλλαγές στις ενδεκάδες τους σε σχέση με τους αγώνες πρωταθλήματος. Ο ΠΑΟΚ έδειξε από τα πρώτα λεπτά τις διαθέσεις του, καθώς επέβαλε ένα γρήγορο ρυθμό στην αναμέτρηση, κυριάρχησε στη μεσαία γραμμή και έφτανε με σχετική ευκολία έξω από τη μεγάλη περιοχή του Γουάλεϊ. Μέσα σε διάστημα εννιά λεπτών ο «Δικέφαλος του βορρά» βρήκε δίχτυα με διαφορετικούς σκόρερ αλλά ίδιο δημιουργό.\nΟ Γιόζιπ Μίσιτς έγραψε δυο ασίστ στο ενεργητικό του μέσα σε διάστημα οκτώ λεπτών. Αρχικά, ο Κροάτης «σέρβιρε» από τα αριστερά με διαγώνια συρτή σέντρα στον Λημνιό, που πλάσαρε στην κίνηση για το 0-1.\nΣτο 32′, ο Μίσιτς βρέθηκε στην απέναντι πλευρά και τροφοδότησε τον Μπίσεσβαρ, με τον Ολλανδό να σουτάρει στη κίνηση από τη ύψος του πέναλτι για το 0-2.\nΣτο δεύτερο ημίχρονο ο ΠΑΟΚ έδωσε μέτρα στο γήπεδο και προσπάθησε να παίξει με αντεπιθέσεις. Στο 58′ ο Ακπομ αστόχησε σε πλασέ του, όχι όμως και στο 63′ με τον Άγγλο να κάνει το 0-3 μετά από νέα ασίστ του Μίσιτς.\nΟ Αμπέλ Φερέιρα έδωσε για πρώτη φορά χρόνο συμμετοχής στον Ενέα Μιχάι, που πέρασε στο τελευταίο 20λεπτο στη θέση του Σβέριρ Ίνγκασον.\nΟΦΗ: Γουάλεϊ, Κουτρουμπής, Νέιρα (81′ Νοικοκυράκης), Μάνος (60′ Φιγκεϊρέδο), Σεμέδο, Μαρινάκης, Τσιλιανίδης, Βαζ (60′ Μεγιάδο), Στάικος, Κοροβέσης, Μπράουν.\nΠΑΟΚ: Πασχαλάκης, Ροντρίγκο, Βαρέλα, Ίνγκασον, (72′ Μιχάι) Γιαννούλης, Λημνιός (72′ Βιεϊρίνια), Μαουρίσιο (67′ Λάμπρου), Εσίτι, Μίσιτς, Μπίσεσβαρ, Άκπομ.


Λόπες: «Ήρθα σε μεγάλο κλαμπ» - Onsports.gr\nOnsports Team\t21 Ιουνίου 2017, 15:16\nΛόπες: «Ήρθα σε μεγάλο κλαμπ»\nΧαρούμενος για τη μεταγραφή του στην Ένωση εμφανίστηκε ο Πορτογάλος αμυντικός.\nΟ Έλντερ Λόπες αποτελεί την πρώτη μεταγραφή της ΑΕΚ για την καλοκαιρινή περίοδο, η οποία τον ανακοίνωσε και επίσημα την Τετάρτη (21/6). Μάλιστα, στην συνέχεια, μίλησε στην επίσημη ιστοσελίδα του «Δικέφαλου» για το νέο… κεφάλαιο στην καριέρα του.\n«Αισθάνομαι πολύ χαρούμενος γιατί ήρθα σε ένα μεγάλο κλαμπ! Για κάθε ποδοσφαιριστή είναι πολύ σημαντικό να υπογράφει σε μία μεγάλη ομάδα, όπως είναι η ΑΕΚ. Γνωρίζω αρκετούς που βρίσκονται ήδη στην ομάδα, είχα αρκετούς συμπαίκτες και αντιπάλους στο παρελθόν και το σημαντικότερο είναι ότι όλοι μου έχουν μιλήσει με τα καλύτερα λόγια για την ΑΕΚ», ήταν τα πρώτα του λόγια.\nΚαι συνέχισε: «Το κίτρινο χρώμα είναι πολύ σημαντικό στοιχείο για εμένα και έχει σημαδέψει όλες τις επιλογές μου. Όλες οι ομάδες στις οποίες έχω αγωνιστεί είχαν κίτρινο στη φανέλα τους και είναι κάτι που με κάνει να νιώθω πολύ όμορφα».\nΠαράλληλα, ο Πορτογάλος μίλησε και για το πορτογαλικό στοιχείο στην Ένωση: «Είναι πολύ ευχάριστο το ότι υπάρχουν και ότι υπήρχαν Πορτογάλοι στην ομάδα. Είναι ένα πάρα πολύ καλό σημάδι για εμένα. Εμείς οι Πορτογάλοι γνωρίζουμε καλά το μέγεθος της ΑΕΚ και για αυτό είναι πολύ εύκολο να πάρεις την απόφαση και να επιλέξεις… ΑΕΚ»!\nΤέλος, ο Έλντερ Λόπες έστειλε το μήνυμά του: «Ένα πράγμα μπορώ να υποσχεθώ στους φίλους της ΑΕΚ. Το ότι καθημερινά θα δουλεύω σκληρά και θα δίνω τον καλύτερο εαυτό μου. Έχουμε να κάνουμε ωραία πράγματα και να κατακτήσουμε υψηλούς στόχους με την ομάδα».\nΗ υπογραφή και οι πρώτες δηλώσεις Λόπες στην ΑΕΚ\n27 λεπτά πριν Δώρο Πάσχα 2021: Πότε θα το λάβουν οι εργαζόμενοι - Πώς υπολογίζεται\n57 λεπτά πριν Παναχαϊκή: «Βαρίδια» οι προσφυγές – Ποιες περιπτώσεις «σκάσανε»


To Tridika είναι ένα αυτόνομα κινούμενο… δωμάτιο ~ It's T.1.M.e.\nHome » Τεχνολογία » To Tridika είναι ένα αυτόνομα κινούμενο… δωμάτιο\nΜπορεί ο κόσμος της υψηλής τεχνολογίας να ασχολείται έντονα με τα αυτόνομα κινούμενα οχήματα, αλλά υπάρχουν και άλλες ιδέες, όπως το εντυπωσιακό Tridika.\nTo Tridika είναι κάτι εντελώς διαφορετικό από τα όσα έχουμε συνηθίσει. Πρόκειται για ένα αυτόνομα κινούμενο ηλεκτρικό όχημα, το οποίο μπορεί να παρκάρει δίπλα σε ένα σπίτι και να προσφέρει όλες τις ανέσεις ενός δωματίου. Έχει σχήμα κουτιού και μπορεί να μεταφέρει μέχρι και έξι άτομα. Ένα από τα εντυπωσιακά χαρακτηριστικά του Tridika είναι ότι μπορεί να συνδεθεί με το υπόλοιπο σπίτι και να ανέβει σαν ανελκυστήρας δίπλα σε ένα διαμέρισμα υψηλότερου ορόφου, σε μία ειδικά διαμορφωμένη πολυκατοικία. Τα οχήματα Tridika θα μπορούν να χωρέσουν και στα γκαράζ που χρησιμοποιούμε και σήμερα για τα αυτοκίνητά μας.\nΤο σχέδιο για το Tridika ανήκει στον Charles Bombardier, έναν μηχανολόγο μηχανικό γεμάτο οραματισμό για τις πόλεις του μέλλοντος, ο οποίος εργάστηκε για αυτό μαζί με τον σχεδιαστή οχημάτων Ashish Thulkar. Η όλη ιδέα του Tridika βρίσκεται απλώς και μόνο στο στάδιο του σχεδιασμού, αλλά μας προσφέρει μία φρέσκια και εξαιρετικά ενδιαφέρουσα ματιά για το πώς θα μπορούσε να μεγαλώσει ο ζωτικός χώρος των ανθρώπων στις μοντέρνες πυκνοκατοικημένες μεγαλουπόλεις. Ο συνδυασμός είναι ευφάνταστος και θα μπορούσε να δώσει αρκετές λύσεις στην καθημερινότητά μας.


«Το νέο αστέρι» - Onsports.gr\nΠαναγιώτης Τζαμπαζλής 06 Φεβρουαρίου 2011, 10:29\n«Το νέο αστέρι»\nΟ Λούκα Τόνι μίλησε με τα καλύτερα λόγια για τον νέο του συμπάικτη, Αλεσάντρο Μάτρι.\nΈχοντας σε πολύ καλή ημέρα το νέο της μεταγραφικό απόκτημα, Αλεσάντρο Μάτρι, η Γιουβέντους πέρασε νικηφόρα με 3-1 από το «Σαντ Έλια», επικρατώντας της Κάλιαρι. Ο Λούκα Τόνι πέτυχε και εκείνος το πρώτο του τέρμα με την φανέλα της «γηραιάς κυρίας», ωστόσο τόνισε ότι το νέο μεγάλο αστέρι της ομάδας θα είναι ο Μάτρι.\n«Είναι πολύ νωρίς για να πούμε που θα τερματίσουμε φέτος. Είχαμε πολύ δύσκολες καταστάσεις στην διάρκεια της σεζόν. Ωστόσο τώρα βρήκαμε έναν εκπληκτικό ποδοσφαιριστή που θα μπορεί να αντιπροσωπεύσει το μέλλον της ομάδας», είπε για τον Μάτρι ο Ιταλός επιθετικός.


PAOK Action: Στην 12χρονη Αναστασία μέρος των εσόδων από το ματς με τη Λαμία - SUPER LEAGUE\nΣυνελήφθη 31χρονος για την επίθεση στου Ρέντη - Ολόκληρο "οπλοστάσιο" στο σπίτι του (photos)Η Αστυνομία με δελτίο Τύπου ενημέρωσε πως συνέλαβε έναν 31χρονο, ο οποίος συμμετείχε στην επίθεση εναντίον φιλάθλων της Μπάγερν στον προπονητικό κέντρο του Ολυμπιακού στο Ρέντη. Formula 1: Έτσι «κλειδώνει» τον τίτλο ο ΧάμιλτονΟ Λιούις Χάμιλτον έχει την (πρώτη) ευκαιρία να κατακτήσει και μαθηματικά το πρωτάθλημα οδηγών της Φόρμουλα Ένα στο κυριακάτικο γκραν πρι του Μεξικού.Κλείνει Ριντ ο ΟλυμπιακόςΚοντά στην απόκτηση του Γουίλι Ριντ βρίσκεται ο Ολυμπιακός.Οι διαιτητές της 6ης αγωνιστικής στο 4ο όμιλο στη Γ’ ΕθνικήΑνακοινώθηκαν από την ΚΕΔ οι διαιτητές που θα διευθύνουν τις αναμετρήσεις της 6ης αγωνιστικής στο πρωτάθλημα της Γ´ Εθνικής.FL: Οι διαιτητές της 5ης αγωνιστικήςΑνακοινώθηκαν οι διαιτητές για την 5η αγωνιστική της Football League.\nΗ Αστυνομία με δελτίο Τύπου ενημέρωσε πως συνέλαβε έναν 31χρονο, ο οποίος συμμετείχε στην επίθεση εναντίον φιλάθλων της Μπάγερν στον προπονητικό κέντρο του Ολυμπιακού στο Ρέντη.\nΟ Λιούις Χάμιλτον έχει την (πρώτη) ευκαιρία να κατακτήσει και μαθηματικά το πρωτάθλημα οδηγών της Φόρμουλα Ένα στο κυριακάτικο γκραν πρι του Μεξικού.\nΚοντά στην απόκτηση του Γουίλι Ριντ βρίσκεται ο Ολυμπιακός.\nΑνακοινώθηκαν από την ΚΕΔ οι διαιτητές που θα διευθύνουν τις αναμετρήσεις της 6ης αγωνιστικής στο πρωτάθλημα της Γ´ Εθνικής.\nΑνακοινώθηκαν οι διαιτητές για την 5η αγωνιστική της Football League.\nΗ ΕΠΟ/ΚΕΔ ανακοίνωσε τους διαιτητές της 2ης αγωνιστικής της Super League 2.\nΟρίστηκαν από την ΚΕΔ/ΕΠΟ οι διαιτητές για τις αναμετρήσεις της 8ης αγωνιστικής της Super League. Στο ντέρμπι της ΑΕΚ με τον Ολυμπιακό, ορίστηκε διαιτητής από την Πορτογαλία, ο έμπειρος Ζόρζε Σόουζα.\nΟ Αιολικός έβγαλε νοκ άουτ και τον Απόλλωνα Σμύρνης και συνεχίζει στο Κύπελλο Ελλάδας.\nΣυνελήφθη 31χρονος για την επίθεση στου Ρέντη - Ολόκληρο "οπλοστάσιο" στο σπίτι του (photos)\nFormula 1: Έτσι «κλειδώνει» τον τίτλο ο Χάμιλτον\nΚλείνει Ριντ ο Ολυμπιακός\nΟι διαιτητές της 6ης αγωνιστικής στο 4ο όμιλο στη Γ’ Εθνική\nFL: Οι διαιτητές της 5ης αγωνιστικής\nSL2: Οι ορισμοί της 2ης αγωνιστικής\nSuper League: Ευαγγέλου στο Πανθεσσαλικό, Σιδηρόπουλος στο ΟΑΚΑ\nΚύπελλο Ελλάδας: «Πέρασε» τον Απόλλωνα Σμύρνης ο Αιολικός - Το πρόγραμμα της 5ης φάσης\nPAOK Action: Στην 12χρονη Αναστασία μέρος των εσόδων από το ματς με τη Λαμία\nΣαβ 06 Απριλίου 2019 20:02 από vagelis kond\nΟ ΠΑΟΚ, στέκεται στο πλευρό της μικρής Αναστασίας, μέσω του PAOK Action. Όπως ανακοίνωσε η ΠΑΕ, μέρος των εσόδων από την εντός έδρας αναμέτρηση με τη Λαμία, θα διατεθεί στην 12χρονη, η οποία πάσχει από παραπάρεση.\nΣτον αγώνα εναντίον της Λαμίας (07.4, 19:30) μέρος των εσόδων θα διατεθεί στην 12χρονη Αναστασία, η οποία πάσχει από παραπάρεση.\nΌλοι μαζί στεκόμαστε δίπλα στην Αναστασία και την οικογένειά της!\nΕτικέτες: μέρος εσόδων εντός αγώνα paok μαζί κάθε έδρας action αναστασία 12χρονη 1930 διατεθεί μπορούμε\nΠαναθηναϊκός – Άρης 2-0\nΜέχρι 400 οπαδοί του Ολυμπιακού στο Αγρίνιο, απαγόρευση οργανωμένης μετακίνησης


Γενικό Νοσοκομείο Ημαθίας (Μονάδα Βέροιας) - Προμήθεια 6 Η/Υ και Λοιπών Ανταλλακτικών-υλικών\nΠρομήθεια 6 Η/Υ και Λοιπών Ανταλλακτικών-υλικών\nΤ.Κ. : 591 00 ΤΜΗΜΑ : Οικονομικού\nΑρ. Πρωτ. : 2271\nΤο Γενικό Νοσοκομείο Ημαθίας(μονάδα Βέροιας) με την αριθμ. 4/22.2.2013 ( θέμα 10ο) ενέκρινε την προμήθεια α) έξι (6) σταθερών ηλεκτρονικών υπολογιστών προϋπολογισμού 3.000,00 € με ΦΠΑ και β) λοιπών ανταλλακτικών-υλικών προϋπολογισμού 5.300,00 € με ΦΠΑ, δηλαδή συνολικού προϋπολογισμού 8.300,00 € (συμπεριλαμβανομένου του Φ.Π.Α.) για τις ανάγκες λειτουργίας και συντήρησης των διαφόρων τμημάτων του Γ.Ν. Ημαθίας .\nΠαρακαλούμε όπως μας στείλετε προσφορά μέχρι την Τετάρτη 20 Μαρτίου 2013, και ώρα 11:00 π.μ. στο Γραφείο Προμηθειών του Ιδρύματος. Μεταξύ του Γενικού Νοσοκομείου Βέροιας και των προμηθευτών θα υπογραφεί σύμβαση και η παράδοση των προς προμήθεια ειδών θα πραγματοποιηθεί (άμεσα) μέσα σε είκοσι (20) ημέρες από την υπογραφή της σύμβασης.\nΣτην παρούσα επισυνάπτεται κατάσταση με τα είδη και τις τεχνικές προδιαγραφές των προς προμήθεια ειδών.\nΟ ΔΙΟΙΚΗΤΗΣ ΤΟΥ ΓΝ ΗΜΑΘΙΑΣ\nΗ/Υ ΚΑΙ ΛΟΙΠΑ ΑΝΤΑΛΛΑΚΤΙΚΑ ΓΙΑ ΤΙΣ ΑΝΑΓΚΕΣ ΛΕΙΤΟΥΡΓΙΑΣ ΚΑΙ ΣΥΝΤΗΡΗΣΗΣ ΤΩΝ ΔΙΑΦΟΡΩΝ ΤΜΗΜΑΤΩΝ ΤΟΥ ΝΟΣΟΚΟΜΕΙΟΥ\n1.Σταθεροί ηλεκτρονικοί υπολογιστές. Τεμάχια 6\nΠροϋπολογισμός: 3.000€ συμπεριλαμβανομένου του ΦΠΑ, αποτελούμενοι από:\nΚουτί: Mini/Micro Tower με κατάλληλους ανεμιστήρες τοποθετημένους, για επαρκή ψύξη.\nΤροφοδοτικό: τουλάχιστον 500W\nΕπεξεργαστής PENTIUM G2020/socket 1155/3MB CACHE/2,9GHz.\nΜητρική πλακέτα: Micro ATX με chipset INTEL/H61 Express.\nYποστήριξη CPU INTEL i7,i5,i3, PENTIUM. LGA s1155.\nΤουλάχιστον 2 θέσεις μνήμης DDR3 DIMM 1333/1066/800, NON ECC.\nΥποστήριξη κυκλώματος γραφικών σε συνεργασία με την CPU, με1xD-Sub και 1xDVI-D έξοδο.\nΕνσωματωμένο κύκλωμα δικτύου 10/100/1000Mbps.\nΜία θέση PCI Express x16. και τουλάχιστον δύο PCI Express x1.\nΤουλάχιστον 4 θέσεις SATA και έως 8 θέσεις USB 2 και έως 2 θέσεις USB 3.0 / 2.0.\nΚεντρική μνήμη: DDR3/1333MHz/2GB Χ2 αρθρώματα=4GB, συμβατή με την ως άνω μητρική.\nΣκληρό δίσκο: 1ΧSATA 3GB/s/250GB τουλάχιστον.\nΟπτικό μέσο ανάγνωσης: 1ΧDVD Read-Write Drive.\nΟθόνη: Τουλάχιστον 18,5”/1366Χ768 LCD/TFT WIDE. Mε ενσωματωμένα ηχεία. Σύνδεση DVI. Να συνοδεύονται από το DVI καλώδιο σύνδεσης. Σε περίπτωση που τα ηχεία δεν είναι ενσωματωμένα, να παρέχονται μικρού μεγέθους εξωτερικά, με τροφοδοσία USB.\nΠληκτρολόγιο: Καλής ποιότητας αναγνωρισμένης εταιρείας.\nΠοντίκι: Οπτικό καλής ποιότητας αναγνωρισμένης εταιρείας.\nΛειτουργικό Σύστημα: Windows 8 PRO GR 32 Bit, προεγκατεστημένο.\nΕκτυπωτής: LASER κατηγορίας SOHO A/M A4. Οι εκτυπωτές να συνοδεύονται και από κατάλληλο καλώδιο σύνδεσης USB.\nΑρθρώματα μνήμης RAM DDR3/NON ECC/1333MHz/2GB.\nΑρθρώματα μνήμης RAM DDR400/2GB non-ECC, unbuffered\nKαλώδια 3m USB2\nΟθόνη τουλάχιστον 18,5”/1366Χ768 LCD/TFT WIDE. Mε ενσωματωμένα ηχεία. Σύνδεση DVI. Να συνοδεύονται από το DVI καλώδιο σύνδεσης. Σε περίπτωση που τα ηχεία δεν είναι ενσωματωμένα, να παρέχονται μικρού μεγέθους εξωτερικά, με τροφοδοσία USB.\nSWITCH 5 θέσεων\nΠληκτρολόγια. Καλής ποιότητας αναγνωρισμένης εταιρείας.\nΠοντίκια. Οπτικά καλής ποιότητας αναγνωρισμένης εταιρείας.\nΕκτυπωτές. LASER κατηγορίας SOHO A/M A4. Οι εκτυπωτές να συνοδεύονται και από κατάλληλο καλώδιο σύνδεσης USB.\nΚάρτες δικτύου PCI Express.\nΞηρά στοιχεία (Μπαταρίες) GP 12120 F2/12V-12Ah.\nWireless Bridge/Range extender with 1X10/100MBps Ethernet port and removable or changeable antenna.\nΣκληροί δίσκοι SATA 3GB/s/250GB τουλάχιστον.\nΠΡΟΫΠΟΛΟΓΙΣΜΟΣ ΜΕ ΦΠΑ : 5.300 EUR\nΣΥΝΟΛΙΚΟΣ ΠΡΟΫΠΟΛΟΓΙΣΜΟΣ ΜΕ ΦΠΑ: 8.300 EUR


Βασίλης Χολέβας: ΧΩΡΙΣ ΕΠΙΣΤΡΟΦΗ………….\nΗ κρισιμότητα της κατάστασης έχει γίνει πλέον εμφανής σε κάθε φαρμακοποιό σε κάθε γωνιά της Ελλάδος. Αποτελεί μετά βεβαιότητας το καλοκαίρι που διανύουμε το πιο ‘θερμό’ από πλευράς φαρμακευτικής πολιτικής και μάλιστα με πρόσχημα το Δ.Ν.Τ. που ως Ευαγγέλιο χρησιμοποιεί η κυβέρνηση για να πετύχει αυτό που δεν πέτυχε καμία άλλη κυβέρνηση εδώ και χρόνια………\nΌχι να κάνει τον Έλληνα φαρμακοποιό ισότιμο και ισάξιο με τον Ευρωπαίο αλλά ………ΑΚΟΜΑ ΚΑΛΥΤΕΡΟ!!!!!!!\nΠώς θα γίνει αυτό?.......Πολύ απλό…….\nΘα τον κάνει να τρέξει ο εγκέφαλος του με ……ΧΙΛΙΑ…..για να βρει μία λύση.\nΌλοι γνωρίζουμε τις προϋποθέσεις άσκησης του φαρμακευτικού επαγγέλματος στην Ευρώπη.(όρια κάθε είδους , φαρμακοποιός αδειούχος-κάτοχος φαρμακείου κ.α.)\nΗ Ελλάδα θα χρησιμοποιηθεί ως Δούρειος Ίππος στην δική μας περίπτωση ή ως το «μεγαλύτερο ευρωπαϊκό πείραμα» όπως λένε μερικοί για να ελεγχθούν οι αντοχές των κοινωνικών στρωμάτων και ιδιαίτερα της μεσαίας τάξης αφού ο φτωχός θα παραμείνει φτωχός και ο πλούσιος θα πλουτίσει ακόμα περισσότερο. (το κεφάλαιο δηλαδή που δεν γνωρίζει σύνορα )\nΟφείλουμε να σκεφτούμε έξυπνα, μπροστά από τις εξελίξεις , με επιμονή και σύνεση αλλά και να δράσουμε μαζικά-μαχητικά.\n…………χωρίς επιστροφή είναι λοιπόν οι μέρες που μας περιμένουν.\nΗ λύση είναι γνωστή και μοναδική.\nΣυνασπισμός – Συνεργασίες με σύμμαχο τους Συνεταιρισμούς μας φυσικά.\nΑναρτήθηκε από Βασίλης Χολέβας στις 6:35 π.μ.\nH πολιτικη "βουληση" στο ανοιγμα των επαγγελματων ...\nχορήγηση των φαρμακευτικών ιδιοσκευασμάτων FORSTEO...\nΗ υποψηφια αρνητικη λίστα\nΠΡΟΣΕΧΩΣ "ΝΕΑ ΜΕΤΡΑ ΓΙΑ ΤΟ ΦΑΡΜΑΚΟ"\nΔιευκρινήσεις του ΟΓΑ σχετικά με τα ποσοστά συμμετ...


4 δροσερά γλυκά – foodaholics.gr\nΑρχική σελίδα 4 δροσερά γλυκά\n1) Γιαουρτογλυκό πανεύκολο σε 5 λεπτά με 4 υλικά\n2) Γιαουρτογλυκό της μαμάς με ροδάκινα\nΧτυπάμε την κρύα κρέμα γάλακτος και όταν αρχίσει να πήζει ενσωματώνουμε την άχνη ζάχαρη.\nΒάζουμε το γιαούρτι, ανακατεύουμε και αρωματίζουμε με τις βανίλιες.\nΣτην ζελατίνη ρίχνουμε 30 ml κρύο νερό, ανακατεύουμε και αφήνουμε για 5 λεπτά να φουσκώσει.\nΚόβουμε τα σαβαγιάρ στο ύψος της φόρμας μας (26 εκατοστών).\nΤα βουτάμε σε χυμό από ροδάκινο και τα τοποθετούμε όρθια περιμετρικά.\nΌσα σαβαγιάρ έχουν περισσέψει τα βουτάμε σε χυμό από ροδάκινο και καλύπτουμε τον πάτο της φόρμας.\nΔιαλύουμε την ζελατίνη σε 30 ml καυτό νερό και την ενσωματώνουμε στην κρέμα.\nΒάζουμε την κρέμα στην φόρμα και αφήνουμε στο ψυγείο για 3 ώρες.\nΌταν το γλυκό μας είναι έτοιμο το διακοσμούμε με φέτες από ροδάκινα και μπισκότα.\n3) Τιραμισού χωρίς αυγά\n4) Πανεύκολο μπισκοτογλυκό σοκολάτας


Έκθεση φωτογραφίας. Ο Γιώργος Δέτσης στο Κομπάνι της Συρίας - ΘΕΑΤΡΟ ΚΥΔΩΝΙΑ\nΈκθεση φωτογραφίας. Ο Γιώργος Δέτσης στο Κομπάνι της Συρίας\nH Εταιρεία Θεάτρου ΜΝΗΜΗ παρουσιάζει τον σημαντικό φωτογράφο και φωτορεπόρτερ Γιώργο Δέτση στα Χανιά! Με αφορμή τις γεωπολιτικές εξελίξεις στην περιοχή της Μεσογείου και της Μέσης Ανατολής, – ένα θέμα που απασχόλησε το ρεπερτόριο του θεάτρου Κυδωνία τα τρία τελευταία χρόνια, Λαμπεντούζα (2015), το Κατεστραμμένο Δωμάτιο (2018) και Άγγελέ μου (2018) –, η Εταιρεία μας διοργανώνει ψηφιακή έκθεση φωτογραφίας του Γιώργου Δέτση με εικόνες από το εμπόλεμο Κομπάνι της Συρίας, τον Φεβρουάριο του 2015. Η έκθεση θα λειτουργεί όλες τις ημέρες των εκδηλώσεων του Ιουλίου, με ελεύθερη είσοδο, από τις 8.00 έως τις 9.00 μμ., στην αίθουσα του χειμερινού θεάτρου Κυδωνία, παράλληλα με τις εκδηλώσεις του Αίθριου Χώρου.\nΗ αποστολή στο Κομπάνι\nτου Γιώργου Δέτση\nΤον Φεβρουάριο του 2015 αναλάβαμε μαζί με τον φωτορεπόρτερ Μιχάλη Καραγιάννη να καλύψουμε μια ανθρωπιστική αποστολή προς τους πρόσφυγες του Κομπάνι της Συρίας, οι οποίοι είχαν καταφύγει στην παραμεθόρια πόλη Σούρουτς της Νοτιοανατολικής Τουρκίας. Μετά την ολοκλήρωση της αποστολής και την παράδοση της βοήθειας η αποστολή επέστρεψε ενώ εμείς περάσαμε στο εμπόλεμο Κομπάνι με έναν αρκετά περιπετειώδη τρόπο…. Η πόλη είχε ισοπεδωθεί από τις μάχες ενώ όλες οι υποδομές και τα δίκτυα είχαν καταστραφεί και πολλοί δρόμοι ήταν αδιάβατοι από τους κρατήρες που είχαν προκαλέσει οι βομβαρδισμοί. Υπήρχαν ακόμα πτώματα και ανθρώπινα μέλη στο δρόμο και πολλοί νεκροί θαμμένοι στα ερείπια. Τα μισά βλήματα από όσα είχαν πέσει, παρέμεναν άσκαστα εδώ κι εκεί, ενώ πολλά πυρομαχικά ήταν θαμμένα κάτω από μπάζα. Το ISIS καθώς υποχωρούσε είχε παγιδεύσει με εκρηκτικούς μηχανισμούς από πόρτες και παράθυρα ως οικιακές συσκευές και παιχνίδια με σκοπό να προκαλέσει ακόμα μεγαλύτερες απώλειες. Στην πόλη ζούσαν περίπου 15.000 κάτοικοι. Υπήρχε πολύ συναδελφικότητα μεταξύ των ανθρώπων και το ηθικό ήταν πολύ υψηλό. Επιπλέον οι άνθρωποι ήταν ιδιαίτερα φιλόξενοι και φιλικοί. Στην περιοχή δρούσαν δυο ένοπλα τμήματα πολιτοφυλακής: το YPG (αντρικό τμήμα) και το YPJ (γυναικείο τμήμα). Τα δυο αυτά τμήματα είναι εθελοντικά. Τα πρώτα μαγαζιά είχαν ανοίξει και άρχισε να λειτουργεί το σχολείο ενώ ως αυτοσχέδιο νοσοκομείο χρησιμοποιούταν ένα παλιό σχολείο. Υπήρχαν πολλές ελλείψεις. Όλοι ζητούσαν να ανοίξει ένας ανθρωπιστικός διάδρομος για να έρθουν είδη πρώτης ανάγκης. Επισκεφτήκαμε, στο δυτικό μέτωπο, χωριά που είχαν απελευθερωθεί λίγες ώρες πριν και μιλήσαμε με τους μαχητές ενώ οι μάχες μαίνονταν σε μερικές εκατοντάδες μέτρα μακριά. Αναμφίβολα το πιο συγκλονιστικό ήταν η κοινωνική οργάνωση και αλληλεγγύη των κατοίκων μέσα σε τόσο αντίξοες συνθήκες, καθώς και η ισότιμη αντιμετώπιση των γυναικών.\nΑπό μέρος του υλικού που τραβήχτηκε στην περιοχή δημιουργήθηκε ένα μικρού μήκους ντοκιμαντέρ με τίτλο “Η επιστροφή” που αφορά στην επιστροφή των προσφύγων στο Κομπάνι. Η ταινία ολοκληρώθηκε και προβλήθηκε στην Τεχνόπολη στο πλαίσιο του αφιερώματος στο ελληνικό ντοκιμαντέρ “Με τα μάτια ανοιχτά” με τη βοήθεια του Ελληνικού Κέντρου Κινηματογράφου. Μαζί με τον Μιχάλη Καραγιάννη ετοιμάζουμε ένα μεγάλου μήκους ντοκιμαντέρ με θέμα το κοινωνικό πείραμα της Ροζάβα μέσα από τα μάτια καθημερινών ανθρώπων που προσδοκούμε να ολοκληρωθεί ως το 2020.\nΓια το σκοπό αυτό έχουμε οργανώσει μια καμπάνια οικονομικής ενίσχυσης στην πλατφόρμα Indiegogo και στον ιστότοπο:\nhttps://www.indiegogo.com/projects/rojava-project-women/x/11467751#/ΔΕΛΤΙΟ ΤΥΠΟΥ 25.06.18\n« ΧΕΝΡΙ ΝΕΪΛΟΡ – ΑΓΓΕΛΕ ΜΟΥ –\nΟ ηθοποιός Γιώργος Μπινιάρης και το διήγημα του Γεωργίου Βιζυηνού «Το μόνον της ζωής του ταξείδιον» »


Το στέγαστρο της Αγιά Σοφιάς (ΦΩΤΟ) - AEK1924.gr\nΤο στέγαστρο της Αγιά Σοφιάς (ΦΩΤΟ)\nΣτην επίσημη ιστοσελίδα της εταιρείας Cimolai που θα αναλάβει να τοποθετήσει το στέγαστρο της Αγιά Σοφιάς, δημοσιεύτηκαν φωτογραφίες απ’ τα σχέδια.\nΗ Cimolai βρίσκεται στην Αθήνα και ετοιμάζεται να αναλάβει δράση όσον αφορά την τοποθέτηση του στεγάστρου στο γήπεδο της Αγιά Σοφιάς. Μέσα σ’ αυτά τα πλαίσια, δημοσιεύτηκαν φωτογραφίες με τα σχέδια και μια περιγραφή στην επίσημη ιστοσελίδα της εταιρείας, που αναφέρει τα δεδομένα του έργου και του κομματιού που θα καλύψουν οι ίδιοι.\nΑπ’ εδώ και στο εξής το στέγαστρο μπαίνει ψηλά στο πλάνο του έργου, με την ιταλική εταιρεία να αναλαμβάνει δράση για να φέρει εις πέρας, ακόμα μια δική τους κατασκευή, έχοντας ως χρονικό πλάνο τους 7-8 μήνες, καθώς παράλληλα με την τοποθέτηση θα ξεκινήσει το καλοκαίρι και τα έργα της υπογειοποίησης και το πιθανότερο είναι να παραδοθούν μαζί τα δυο έργα, που στην ουσία θα είναι και το τελευταίο σκέλος όσον αφορά την ανέγερση της Αγιά Σοφιάς.\nΑναλυτικά η ανακοίνωση της Cimolai:\nΟι φωτογραφίες απ’ την επίσημη ιστοσελίδα της Cimolai:


«ΟΠΟΙΟΣ ΣΠΕΡΝΕΙ ΑΝΕΜΟΥΣ, ΘΕΡΙΖΕΙ ΘΥΕΛΛΕΣ» – Νέα από την Σαντορίνη με τον Δημήτρη Πράσσο\n«ΟΠΟΙΟΣ ΣΠΕΡΝΕΙ ΑΝΕΜΟΥΣ, ΘΕΡΙΖΕΙ ΘΥΕΛΛΕΣ»\nΑΡΘΡΟ ΤΟΥ Δ. ΜΠΑΙΛΑ\n« Όποιος σπέρνει ανέμους θερίζει θύελλες!!\nΉταν πραγματικά πρωτόγνωρη, απρόσμενα δυναμική , και μεγάλη σε όγκο και πάθος η συγκέντρωση διαμαρτυρίας των αγροτών στην Αθήνα. Πραγματικά μας εξέπληξε όλους, αλλά κυρίως την Κυβέρνηση, που περίμενε ότι, όπως κάθε φορά η δυναμική των αγροτών να εξαντληθεί σε κλείσιμο εθνικών δρόμων, αλλά και κάποιων παρακαμπτηρίων. Όμως υπολόγισαν χωρίς την …….αγανάκτηση.\nΜε αποτέλεσμα να υπάρξει τόση σύγχυση και πανικός που ή ίδια η κυβέρνηση απέκλεισε τις εθνικές οδούς με κλούβες και περιπολικά, εμποδίζοντας την ομαλή κυκλοφορία. Αλλά και οι βουλευτές του ΣΥΡΙΖΑ αναγκάστηκαν να φύγουν από την πίσω πόρτα της βουλής τρομοκρατημένοι. Ειλικρινά, επειδή γνωρίζω την πολιτική τους διαδρομή, αδυνατώ να φανταστώ τους Κους Συρίγο και ΣυρμαΛένιο να φεύγουν από την πίσω πόρτα πανικόβλητοι προσπαθώντας να αποφύγουν τους διαδηλωτές αγρότες, αυτοί που πάντοτε ήταν παρόντες και πρωτοστατούσαν σε κάθε διαμαρτυρία.!!\nΚαι καλά , ο Κος Συρμαλένιος μετά από τα πολλά χρόνια που είναι αποσπασμένος στο κόμμα αισθάνεται επαγγελματίας . Ο Κος Συρίγος όμως?, που ήταν καταξιωμένος σαν δικηγόρος και σαν άνθρωπος πώς αισθάνεται??.\nΆραγε αξίζει τον κόπο για μια καρέκλα να υφίστανται και οι δύο τέτοια ταπείνωση??. Όσο για τον Κο Τσίπρα , αλήθεια, περίμενε ότι θα ξεπεράσει αναίμακτα την οργή των Ελλήνων μετά από τόσα ψέματα και ανεκπλήρωτες υποσχέσεις??. Ο Γιώργος Παπανδρέου μόνο για ένα ψέμα το… « Λεφτά υπάρχουν» , και αυτό ανάλογα πως θα το πάρει κανείς μπορεί να μην είναι και ψέμα, και παρ΄ όλα αυτά εξαφανίστηκε πολιτικά. Θα γλύτωνε ο Κος Τσίπρας που είναι ψεύτης κατά συρροή??. Βλέποντας τώρα , δρόμους να κλείνουν ,σκηνές να στήνονται στο Σύνταγμα, βουλευτές του να υβρίζονται και να κυνηγιούνται από πολίτες, ασφαλώς θυμάται το πρόσφατο παρελθόν του, τότε που όχι μόνο δικαιολογούσε τέτοια φαινόμενα, αλλά και τα παρότρυνε να επαναληφτούν.\nΚαι προσωπικά πιστεύω ότι, δεν έχει δει τίποτε ακόμη. Γιατί ο Έλληνας δεν συγχωρεί την εξαπάτηση και την κοροϊδία. Δυστυχώς γι αυτόν έσπειρε ανέμους και θερίζει θύελλες. Όμως το κακό είναι, πως οι θύελλες δεν πλήττουν μόνο τον ίδιο, αλλά πλήττουν την ίδια τη χώρα, η οποία έχοντας να αντιμετωπίσει την Οικονομική κρίση, το Ασφαλιστικό, το Προσφυγικό, τις Νέες Απαιτήσεις των Δανειστών μας και τις Τουρκικές Προκλήσεις, φαντάζει σαν βαρκούλα στον ωκεανό που ώρα με την ώρα θα την καταπιεί το κύμα.\nπ. Νομάρχης Κυκλάδων».\nΕπόμενο άρθρο ΤΟ ΠΑΜΕ ΓΙΑ ΤΗ ΣΥΓΚΕΝΤΡΩΣΗ ΣΤΑ ΦΗΡΑ\nΠροηγούμενο άρθρο ΑΚΤΟΠΛΟΪΚΗ ΕΞΥΠΗΡΕΤΗΣΗ ΑΠΟ ΤΟ Ε/Γ-Ο/Γ «ΑΝΔΡΕΑΣ ΚΑΛΒΟΣ»


Europe going to Worlds - Group D DAY 7 Recap | World Championship |\nHome » News » eSports » League of Legends » Europe going to Worlds – Group D DAY 7 Recap | World Championship |\nEurope going to Worlds – Group D DAY 7 Recap | World Championship |\nOι αγχωτικοί Κινέζοι, οι διαγαλαξιακοί Κορεάτες και η αμερικανική κατάρα\nΜε την ολοκλήρωση του Group D, συμπληρώθηκαν ακόμα δύο κομμάτια – με ανατολίτικο «άρωμα» – στο παζλ των προημιτελικών. Οι Samsung Galaxy «πάτησαν το πόδι τους» στη σκηνή της Week 2 των Group Stages, για να αποδομήσουν όλες τις θεωρίες που τους ήθελαν εκτός της επόμενης φάσης. Με καταπληκτικές εμφανίσεις, έσπαγαν το ένα ρεκόρ μετά το άλλο, δίχως να αφήσουν στιγμή περιθώρια σε κάποιον εκ των διεκδικητών να αντιδράσει. Οι «πρωτάρηδες» Splyce κατάφεραν – εν τέλει – να γευτούν το «νέκταρ» της νίκης, αποχαιρετώντας με ψηλά το κεφάλι τη διοργάνωση.\nTeam SoloMid & Royal Never Give Up προβλημάτισαν με τις αποδόσεις τους και κλήθηκαν να λύσουν τις διαφορές τους στο τελευταίο παιχνίδι με φόντο την πρόκριση και τον αποκλεισμό, με τους Κινέζους να βγαίνουν νικητές και τους Αμερικανούς να ετοιμάζονται για το… analyst desk.\nCongratulations! Your Xiaohu evolved into Xiaohuhi! #Worlds\n— Max Anderson (@RiotAtlus) October 9, 2016\nSamsung Galaxy | The Speedster\nΟι SSG έτρεχαν με την ταχύτητα του φωτός, αδυνατώντας να βρουν αντίπαλο στα μέτρα τους. Επιβλητικοί και – σχεδόν – αλάνθαστοι, έκαναν το απόλυτο (3-0) και κάθισαν στην πρώτη θέση του ομίλου δικαιωματικά.\nΑπό το πρώτο κιόλας παιχνίδι της βραδιάς, οι SSG έδειξαν πως τα πράγματα θα ήταν δύσκολα για οποιονδήποτε θα προσπαθούσε να ορθώσει το ανάστημα του απέναντι τους, στο Summoners Rift.\nΣτο πρώτο παιχνίδι τους κλήθηκαν να αντιμετωπίσουν τους TSM. Οι Αμερικανοί Πρωταθλητές μπήκαν «μουδιασμένοι» και επέτρεψαν, με λάθη που δεν συγχωρούνται σε αυτό το επίπεδο, στους Κορεάτες να πάρουν το προβάδισμα. Όχι όμως για πολύ. Ένα fight στο bot lane ήταν αρκετό για να επιστρέψουν οι TSM δυναμικά στο παιχνίδι, με διαφορά 1,2k gold.\nΒαδίζοντας προς το late game, το παιχνίδι είχε πολλά skirmishes 2v2 και 3v3, με την κατάσταση να ευνοεί περισσότερο τους SSG. Τα λάθη αυτοπεποίθησης των Olaf & Zilean, προσέφεραν την ευκαιρία και οι Κορεάτες δεν την άφησαν ανεκμετάλλευτη. Το baron buff που εξασφάλισαν στο 23ο λεπτό ισοφάρισε τη διαφορά και τους επέτρεψε να ελέγξουν το late game.\nΕπιλέγοντας τα σωστά fights αλλά και κάνοντας ιδανικό focus, λειτούργησαν σαν μια μονάδα, κέρδισαν όλα τα – buff – objectives και τελείωσαν με άνεση το πρώτο παιχνίδι.\nΑπέναντι στους ασταθείς RNG, τα πράγματα εξελίχθηκαν διαφορετικά, στο δεύτερο game της βραδιάς για τους SSG. Με έξυπνα picks, βρίσκονται από πολύ νωρίς, μόλις στο 12ο λεπτό, 5k gold μπροστά, τιμωρώντας το overstep των Κινέζων.\nΣτη συνέχεια, κάνοντας άριστη χρήση του macro αλλά και του map control, «χτυπούν» σε τρία μέτωπα ταυτόχρονα, mid top & bottom lane. Οι SSG πυροβολούν, με τους RNG να αδυνατούν να αποφύγουν τις σφαίρες. Έχουν φέρει το game στο σημείο, όπου κάθε μικρό βήμα backfires.\nΣτο 15ο λεπτό, έχουν κατορθώσει να έχουν την μεγαλύτερη διαφορά που έχει σημειωθεί μέχρι τώρα στο τουρνουά σε gold. Το γεγονός αυτό τους επιτρέπει να πάρουν το πιο γρήγορο baron και να καταστρέψουν – με στυλ – την αντίπαλη βάση, ορίζοντας το ρεκόρ του πιο γρήγορου παιχνιδιού στο World Championship 2016, στα 24 λεπτά!\nΤεράστια συνεισφορά στην τροπή που πήρε το παιχνίδι φέρει ο Ambition. Ο jungler των SSG, κέρδισε κατά κράτος τον προσωπικό του αντίπαλο, βρέθηκε 2 lvl παραπάνω στο early game, κάνοντας εξαιρετικά calls αλλά και το πιο σημαντικό: προσφέροντας σημαντικό deep vision στην ζούγκλα των RNG.\nΤο τελευταίο match απέναντι στους Splyce απέκτησε διαδικαστικό χαρακτήρα. Οι Κορεάτες διέλυσαν τους Ευρωπαίους σε όλα τα μέτωπα, μην επιτρέποντας τους ούτε να αξίζουν τους πύργους τους. Το ερώτημα μετατράπηκε από το ποιος θα είναι νικητής, στο εάν οι Samsung Galaxy θα καταφέρουν στα σπάσουν το όριο των 23+ λεπτών που είχαν θέσει λίγο νωρίτερα. Και το κατάφεραν!\nRoyal Never Give Up | Almost traditional Chinese\nΟι RNG λίγο έλειψε να επιβεβαιώσουν για ακόμα μια φορά, την παράδοση που θέλει τις κινεζικές ομάδες να παρομοιάζονται με πυροτεχνήματα, που μετά την πρώτη εβδομάδα πέφτουν από τον ουρανό με μεγάλη ταχύτητα.\nΤο πρώτο «χαστούκι» ήρθε πολύ νωρίς – στα πλαίσια της βραδιάς – για τους RNG. Οι Splyce μπήκαν στο Summoners Rift, μυαλωμένοι, ψυχωμένοι και με διάθεση να κάνουν ένα θαύμα, με στόχο την πρόκριση στην επόμενη φάση.\nΗ Κινεζική ομάδα έδειχνε από νωρίς να μην πατάει καλά και – επ΄ουδενί – να μην μοιάζει με εκείνη την ομάδα – φόβητρο της προηγούμενης εβδομάδας. Τα «φίδια» έλεγξαν το early game και εξασφάλισαν νωρίς πύργους, με έξυπνα plays, σε top & bottom lane. Η αντεπίθεση που ακολούθησε είχε λάθος προσανατολισμό. Οι Royal παίζουν – λανθασμένα – το «χαρτί» του fight, αδυνατώντας να προστατέψουν τα objectives.\nΤο mid push γυρίζει μπούμερανγκ για τους Κινέζους. Υποτιμώντας το diving potential των Ευρωπαίων, μπλέκουν σε ένα fight που θα καταλήξει σε ανταλλαγή 2 προς 0 και baron buff για τους Splyce, στέλνοντας τη διαφορά στα 10k gold στο 30ο λεπτό. Το βελτιωμένο communication αλλά και το commit – δίχως φόβο – στα calls, δεν αφήνει περιθώρια στους RNG, να αντιδράσουν. Η δεύτερη ήττα είναι γεγονός.\n| The Uzi Show is live again |\nΜετά την επιβλητική νίκη των SSG, οι Κινέζοι βρίσκονται με την πλάτη στον τοίχο. Στο δρόμο τους για την πρόκριση θα μπουν οι Team SoloMid. Για τους RNG είναι όλα ή τίποτα όπως και για τους TSM. Οι Αμερικανοί καλούνται να ξορκίσουν τους δαίμονες των διεθνών τουρνουά και να αποδείξουν πως όλος ο κόπος της χρονιάς δεν πήγε χαμένος. Ο Uzi όμως κρατάει όλα τα δυνατά «χαρτιά» στα χέρια του.\nΓια ένα μεγάλο μέρος του early game και οι δύο ομάδες νιώθουν την πίεση αναφορικά με το τι διακυβεύεται σε αυτό το παιχνίδι. Αυτό διαμορφώνει μια πιο προσεκτική στρατηγική αντιμετώπιση των πρώτων λεπτών.\nΗ περίοδος όμως laning ανακωχής και απλών trades τελειώνει με εκρηκτικό τρόπο. Χρειάστηκε απλά ένα μικρό λάθος των TSM, κατά το vision contest, για να δώσει στους RNG την ευκαιρία που έψαχναν. Το fight τελειώνει με ιδανικό τρόπο για τους Κινέζους, με τον Uzi, το adc των Royal να φεύγει με 3 kills, ένα εκ των οποίων αποτελεί το – «ενισχυμένο οικονομικά» – First Blood.\nΣε αυτό το σημείο η διαφορά από μηδενική, διαμορφώνεται στα 1,5k gold, με την προσθήκη του πρώτου Infernal drake του παιχνιδιού. Οι Αμερικανοί Πρωταθλητές περνούν σε damage control mode. Καταφέρνουν με μεθοδικές κινήσεις να μειώσουν τη διαφορά, αλλά κυρίως να κρατήσουν τα δύο solo lanes relative, σε σχέση με τους αντιπάλους τους. Καθυστερούν την εξέλιξη του παιχνιδιού και επιβάλλουν ένα ρυθμό που έχει ως αποτέλεσμα στο 21ο λεπτό, το gold difference σχεδόν να μηδενιστεί.\nΣτα teamfights που ακολουθούν, ο Bjergsen, mid laner των TSM, κρατά ζωντανούς τους Πρωταθλητές. Το παιχνίδι αποκτά – από εκείνο το σημείο και έπειτα – άλλη ομορφιά.\nΤο baron rush των RNG – εκμεταλλευόμενοι τους 2 mountain drakes – αποδίδει, εφόσον βρίσκονται σε θέση να κάνουν secure το buff αλλά και να «αντλήσουν» 3 kills, στέλνοντας ξανά τη διαφορά στα 5k gold. Το πρώτο αμερικανικό inhibitor καταστρέφεται. Όμως οι TSM δεν έχουν καταθέσει τα όπλα ακόμα.\nΤιμωρούν σκληρά το λάθος – αυτοπεποίθησης – των Royal, κερδίζοντας ένα 5-2 fight. Πριν κοπάσουν οι πανηγυρισμοί όμως, οι RNG έχουν απάντηση. Με ένα εξαιρετικό fight, πιάνουν εκτός θέσης τους TSM, εξασφαλίζουν το δεύτερο baron του παιχνιδιού αλλά και το pushing power, που τόσο χρειάζονταν για να στεφθούν νικητές και να στείλουν τους Team SoloMid για… πακετάρισμα.


Μητσοτάκης: «Δεν μπορεί να καταστρατηγείται το άσυλο» – politik.gr\n31/01/2018, 2:33 μμ\nΤην «απαράδεκτη εικόνα» που αντίκρισε μπροστά από το Οικονομικό Πανεπιστήμιο Αθηνών καυτηρίασε ο Κυριάκος Μητσοτάκης. «Αυτή δεν είναι εικόνα δημόσιου Πανεπιστημίου», τόνισε ο πρόεδρος της Νέας Δημοκρατίας και δεσμεύθηκε να αλλάξει το καθεστώς του ασύλου.\n«Περνούσα, σήμερα, μπροστά από το Οικονομικό Πανεπιστήμιο και σταμάτησα για να δω αυτήν την απαράδεκτη εικόνα κατάληψης δημοσίου χώρου από μικροπωλητές. Οι οποίοι, σε πρώτη ευκαιρία, βρίσκουν πάντα καταφύγιο εντός του χώρου του Οικονομικού Πανεπιστημίου για να αποφύγουν την ενδεχόμενη σύλληψη», ανέφερε αρχικά ο κ. Μητσοτάκης.\n«Αυτεπάγγελτη παρέμβασης της Αστυνομίας»\n«Αυτή δεν είναι εικόνα δημόσιου Πανεπιστημίου. Ούτε μπορεί το άσυλο να καταστρατηγείται, με τέτοιο τρόπο, για να καλύπτει όλου του είδους τις παράνομες, τις έκνομες συμπεριφορές», πρόσθεσε ο επικεφαλής της αξιωματικής αντιπολίτευσης.\n«Για άλλη μια φορά, θέλω να επαναλάβω την κατηγορηματική μου δέσμευση ότι θα αλλάξει το καθεστώς του ασύλου. Έτσι ώστε να μπορεί η Αστυνομία αυτεπάγγελτα να παρεμβαίνει και εντός του Πανεπιστημίου, όποτε εντοπίζεται οποιαδήποτε παράνομη συμπεριφορά. Το οφείλουμε στα παιδιά μας, το οφείλουμε στους φοιτητές, το οφείλουμε στους εργαζόμενους σε όλο το δημόσιο Πανεπιστήμιο», κατέληξε ο κ. Μητσοτάκης.\nΗ επίσκεψη στο Πανεπιστήμιο Αθηνών\nΜία ημέρα νωρίτερα, ο Κυριάκος Μητσοτάκης είχε επισκεφθεί το Πανεπιστήμιο Αθηνών, για να ενημερωθεί για την κατάσταση που επικρατεί στα ελληνικά Πανεπιστήμια. Μάλιστα, στη συνέχεια την περιέγραψε με μελανά χρώματα και έθεσε ως προτεραιότητά του την τροποποίηση του ασύλου, μόλις αναλάβει τη διακυβέρνηση της χώρας.\nTags: άσυλο, Κυριάκος Μητσοτάκης, Νέα Δημοκρατία, Παιδεία, Πανεπιστήμια\nΜπουτάρης: «Να βρεθεί λύση, να τελειώνει η ιστορία…»


Σπουδές στο εξωτερικό - γενικές προϋποθέσεις | iSchool\nΤο iSchool είναι η μεγαλύτερη μαθητική διαδικτυακή κοινότητα με 64,831 εγγεγραμμένα μέλη και 2,675,854 μηνύματα σε 85,047 θέματα. Αυτή τη στιγμή μαζί με εσάς απολαμβάνουν το iSchool άλλα 440 άτομα.\nThread starter Guest 650271\nΗμερομηνία έναρξης 13 Ιουνίου 2020\nΟ Guest 650271 έγραψε:\nποια είναι τα κριτήρια αποδοχής κάποιου αποφοίτου Γ' Λυκείου σε πανεπιστήμιο του εξωτερικού; Έχει σημασία ο βαθμός πανελληνίων, απολυτηρίου, ή κάποια βραβεία\nΓενικά τι παίζει ρόλο ώστε κάποιος να γίνει αποδεκτός π.χ. σε ένα πανεπιστήμιο της ΗΠΑ\n13 Ιουνίου 2020, 21:06\n- Πιστοποιητικό γλωσσομάθειας προτιμούν το IELTS (κάποιοι δέχονται και TOEFL)\nΚαι νομίζω και απολυτήριο λυκείου, σε συνδυασμό με recommendation letter και personal statement.\nΤώρα αν ενδιαφέρεσαι για MIT, Harvard,Stanford,Yale κοκ\n- Πλούσιο επιφανή γονέα με διασυνδέσεις\nΌσα αναφέρθηκαν παραπάνω +\nΝα ανήκεις στην αφρόκρεμα των συνομηλίκων σου. Οι θέσεις για ξένους είναι ελάχιστες, 10% αν δεν κάνω λάθος, πρέπει να έχεις τρομερές διακρίσεις για να σε δεχτούν. (Πχ Βραβεία σε Ολυμπιάδες, να έχεις εφεύρει κάτι κοκ)\nΟ Viedo αυτή τη στιγμή είναι συνδεδεμένος. Είναι Μεταπτυχιακός φοιτητής και μας γράφει απο Κύπρος (Ευρώπη). Έχει γράψει 2,735 μηνύματα.\n13 Ιουνίου 2020, 21:57\nΓεια σου Μιχάλη ,\nΛογικά τώρα θα πας 3η Λυκείου ή είσαι ήδη, άρα δίνεις πανελλήνιες μάλλον.\nΑυτά που είπε η Θεοδώρα γενικά, αν και για Αμερική προτιμάται το TOEFL (Αμερικανικά Αγγλικά είναι η εξέταση). Περίπου 1300-1400 πανεπιστήμια εκεί αποδέχονται το IELTS και πάνω απο 3000 το TOEFL (έχει πολλά πανεπιστήμια και κολλέγια η Αμερική). Το IELTS, προτιμάται στην Αγγλία και την Αυστραλία, Νέα Ζηλανδία και τον Καναδά. Επίσης, υπάρχουν και άλλα πτυχία γνώσης της αγγλικής γλώσσας, που γίνονται αποδεκτά, αλλά διαφέρουν από πανεπιστήμιο σε πανεπιστήμιο.\nΑρχικά, πρέπει να σκεφτείς τι θέλεις να σπουδάσεις και να περιορίσεις λίγο τον αριθμό των πανεπιστημίων που σε ενδιαφέρουν. Τόσο λόγω κόστους ζωής και διδάκτρων όσο και λόγω διαφορετικών προαπαιτούμενων που θέτει το κάθε πανεπιστήμιο για την εισαγωγή σου σε αυτό. Είναι διαφορετικό το ποσό που απαιτείται για να σπουδάσεις και να ζήσεις στο New York University, το οποίο βρίσκεται στην Νέα Υόρκη, και άλλο να πας στο University of Nevada Las Vegas.\nΕυτυχώς δίνουν αρκετές υποτροφίες για σπουδές, έχεις τη δυνατότητα να εργαστείς ως φοιτητής και γενικά να καλύψεις το κόστος των διδάκτρων. Βέβαια, αν δεν σε απασχολεί το οικονομικό κομμάτι, είναι αρκετά πιο εύκολη η θέση σου. Τα δίδακτρα σίγουρα ξεπερνούν τις 100-120 χιλιάδες δολάρια συνολικά.\nΣχετικά με το τι απαιτείται γενικά για την εισαγωγή σου σε Αμερικανικά πανεπιστήμια, είναι ένα καλό Απολυτήριο Λυκείου, όσο καλύτερος Μ.Ο. τόσο το καλύτερο εννοείται.\nΕπίσης, χρειάζεσαι το SAT, το οποίο εξετάζει Μαθηματικά, Reading και Writing. Υπάρχει επίσης και το ACT, αν θέλεις να ενταχθείς σε κάποιο κολλέγιο. Αν και προτιμάται το SAT.\nΑνάλογα τη σχολή πάλι, ζητάνε GRE ή GMAT.\nΣυνήθως, υπάρχει κάποια προκαταρκτική εξέταση στην οποία παρακάθεσαι, διαφέρει από πανεπιστήμιο σε πανεπιστήμιο, ή κάποια έκθεση πάνω σε ένα ζητούμενο να αναπτύξεις τις απόψεις σου.\nΣυστατικές επιστολές από καθηγητές σου, έκθεση ενδιαφερόντων χρειάζονται.\nΟι αθλητικές διακρίσεις αν έχεις επίσης παίζουν πολύ σημαντικό ρόλο. Στην Αμερική πολλά παιδιά σπουδάζουν στα καλύτερα πανεπιστήμια, λόγω των αθλητικών τους επιδόσεων. Μπαίνουν σε διάφορες ομάδες και παίζουν σοβαρά για να κερδίσουν κάποια υποτροφία.\nΚάτι που θα ήθελα να ρωτήσω είναι αν ενδιαφέρεσαι για πανεπιστήμια στην Ευρώπη ή την Αυστραλία. Για την Ευρώπη είναι κάπως πιο εύκολες οι διαδικασίες και τα πανεπιστήμια πολύ καλά, με χαμηλότερα δίδακτρα. Βέβαια, διαφορετικές εντελώς χώρες και Ήπειροι.\n13 Ιουνίου 2020, 22:52\nΠιο πολύ από ενδιαφέρον ρωτάω, να έχω τις επιλογές μου ανοιχτές, οπότε δεν το κοιτάω πολύ σοβαρά απλα ως μια πιθανότητα.\nΠαίζει ρόλο ο βαθμός πανελληνίων;\nΠχ. Αν βγεις στους πρώτους βοηθάει;\n13 Ιουνίου 2020, 23:37\nΔεν μπορώ να σου πω με σιγουριά πόσο θα μετρήσει κάτι τέτοιο, αλλά αξίζει να αναφερθεί και αυτό στην αίτησή σου, μαζί με τους βαθμούς σου.\n14 Ιουνίου 2020, 00:05\nΑρχική Δημοσίευση από MichaelJ.:\n18 Ιουνίου 2020, 15:25


Vellum - Ξενη λογοτεχνια (BKS.0935105)\nΑρχική > Βιβλία > Πεζογραφία > VELLUM\nΡΟΥΜΠΙΝΣΤΑΙΝ ΜΑΤ στην κατηγορία ΞΕΝΗ ΛΟΓΟΤΕΧΝΙΑ\nΣυγγραφέας: ΡΟΥΜΠΙΝΣΤΑΙΝ ΜΑΤ\nΔουλειά του είναι η αναζήτηση της τέλειας μετάφρασης, της φράσης που θα αιχμαλωτίσει την ποιητικότητα ενός απατηλού ιδιωματισμού. Η αγάπη του για την Μπεθ είναι ένα απόκρυφο παιχνίδι λέξεων και μισοειπωμένων ιστοριών. Έτσι, όταν βρίσκει ένα εύθραυστο χειρόγραφο στην κρύπτη μιας παλιάς εκκλησίας του Σίδνεϊ, γοητεύεται μεμιάς. Η γλώσσα του δε μοιάζει με τίποτα απ' όσα έχει δει μέχρι τότε. Η αύρα του μυστηρίου είναι μεθυστική και επικίνδυνη.\nΑλλά πρέπει να εμπιστευτεί τα ολοένα και πιο βαθιά μυστικά του χειρογράφου; Συγκεντρώνονται πράγματι γύρω του απειλητικές δυνάμεις; Ή, μήπως, η δίψα του Τζακ για απαντήσεις οφείλεται σ' ένα πιο προσωπικό, σκοτεινό μυστικό;\nVELLUM BKS.0935105 BKS.0935105 ΡΟΥΜΠΙΝΣΤΑΙΝ ΜΑΤ ΡΟΥΜΠΙΝΣΤΑΙΝ ΜΑΤ ΞΕΝΗ ΛΟΓΟΤΕΧΝΙΑ Κατηγορία: ΞΕΝΗ ΛΟΓΟΤΕΧΝΙΑ •ΡΟΥΜΠΙΝΣΤΑΙΝ ΜΑΤ στην κατηγορία ΞΕΝΗ ΛΟΓΟΤΕΧΝΙΑ ISBN: 978-960-14-1913-8 Συγγραφέας: ΡΟΥΜΠΙΝΣΤΑΙΝ ΜΑΤ Εκδοτικός οίκος: Α. Α. ΛΙΒΑΝΗΣ Μετάφραση: ΛΕΚΚΟΥ ΔΑΝΤΟΥ ΡΕΝΑ Σελίδες: 366 Διαστάσεις: 21Χ14 Ημερομηνία Έκδοσης: Φεβρουάριος 2009 Ο Τζακ ζει στον κόσμο των λέξεων. Δουλειά του είναι η αναζήτηση της τέλειας μετάφρασης, της φράσης που θα αιχμαλωτίσει την ποιητικότητα ενός απατηλού ιδιωματισμού. Η αγάπη του για την Μπεθ είναι ένα απόκρυφο παιχνίδι λέξεων και μισοειπωμένων ιστοριών. Έτσι, όταν βρίσκει ένα εύθραυστο χειρόγραφο στην κρύπτη μιας παλιάς εκκλησίας του Σίδνεϊ, γοητεύεται μεμιάς. Η γλώσσα του δε μοιάζει με τίποτα απ' όσα έχει δει μέχρι τότε. Η αύρα του μυστηρίου είναι μεθυστική και επικίνδυνη. Αλλά πρέπει να εμπιστευτεί τα ολοένα και πιο βαθιά μυστικά του χειρογράφου; Συγκεντρώνονται πράγματι γύρω του απειλητικές δυνάμεις; Ή, μήπως, η δίψα του Τζακ για απαντήσεις οφείλεται σ' ένα πιο προσωπικό, σκοτεινό μυστικό; Ένα πολύχρωμο καλειδοσκόπιο ιδεών αποτελεί το φόντο του νέου εκπληκτικού μυθιστορήματος του Ματ Ρουμπινστάιν. To Vellum είναι ένα συναρπαστικό θρίλερ και, συγχρόνως, η συγκλονιστική απεικόνιση μιας ζωής που στροβιλίζεται στο χάος. VELLUM


Χλαμύδια: Ένα αφροδίσιο νόσημα με ανησυχητικές διαστάσεις στις νεαρές ηλικίες! - Ovum - In Vitro Fertilization in Greece\nΌλαΠροβεβλημένοΓυναικολογίαΓυναικολογίαΈλεγχος ΓονιμότηταςΟμάδαΕξωσωματική γονιμοποίησηΠαρένθετη Μητρότητα\nΧλαμύδια: Ένα αφροδίσιο νόσημα με ανησυχητικές διαστάσεις στις νεαρές ηλικίες!\nΕίναι ένα από τα πλέον συχνά σεξουαλικώς μεταδιδόμενα νοσήματα. Προσβάλει άνδρες και γυναίκες όλων των ηλικιακών ομάδων, αν και παρατηρείται συχνότερα στις γυναίκες νεαρής ηλικίας. Προκαλείται από ένα ενδοκυττάριο βακτήριο που λέγεται Chlamydia trachomatis . Συνήθης κλινική εκδήλωση στη γυναίκα είναι η τραχηλίτιδα ενώ στους άνδρες μπορεί να εντοπιστεί στην ουρήθρα, το φάρυγγα η τον πρωκτό ανάλογα με το είδος της σεξουαλικής επαφής. Μεταδίδεται με το κολπικό, στοματικό ή πρωκτικό σεξ χωρίς προφυλάξεις. Οι έγκυες επίσης μπορούν να μεταδώσουν τη νόσο στο έμβρυο κατά τον φυσιολογικό τοκετό, προκαλώντας στο μωρό πυώδη επιπεφυκίτιδα ή πνευμονία. Γι αυτό είναι απαραίτητη η διενέργεια εξέτασης για χλαμύδια προ εγκυμοσύνης και κατά τη διάρκεια αυτής.\nΤα συμπτώματα εκδηλώνονται περίπου 1-4 εβδομάδες μετά την «ύποπτη» επαφή και διαφέρουν λίγο μεταξύ ανδρών και γυναικών. Στις γυναίκες περιλαμβάνουν ασυνήθιστες κολπικές εκκρίσεις, αίσθημα πόνου ή καύσου κατά την ούρηση, εντοπισμένο πόνο χαμηλά στην κοιλία ή μικρές αιμορραγίες που εμφανίζονται εκτός περιόδου. Οι άνδρες υποφέρουν κυρίως από δυσουρικά ενοχλήματα, έκκριμα από το πέος ή πόνο στους όρχεις.\nΔυστυχώς όμως τα χλαμύδια τις περισσότερες φορές είναι «σιωπηλά » και οι ασθενείς δεν εμφανίζουν κανένα σύμπτωμα. Σχεδόν το 75% των γυναικών που έχουν χλαμύδια δεν παρουσιάζουν συμπτώματα, σε αντίθεση με τους άνδρες που εμφανίζουν συμπτώματα σε ποσοστό άνω του 50%.\nΑν δεν χορηγηθεί εγκαίρως θεραπεία, η λοίμωξη μπορεί να επεκταθεί στις ωοθήκες και τις σάλπιγγες και να προκαλέσει τη λεγόμενη φλεγμονώδη νόσο της πυέλου (PID-Pelvic inflammatory Disease). Αυτή η νόσος είναι εξαιρετικά σοβαρή αφού αποτελεί ένα από τα κυριότερα αίτια γυναικείας υπογονιμότητας και στειρότητας παγκοσμίως. Τα χλαμύδια έχει βρεθεί ότι επηρεάζουν και το σπέρμα των ανδρών περιορίζοντας τη γονιμότητά τους.\nΟι ειδικοί λοιπόν συνιστούν, όλες οι γυναίκες ηλικίας κάτω των 25 ετών καθώς και οι μεγαλύτερες με πολλαπλούς ερωτικούς συντρόφους να εξετάζονται τουλάχιστον μία φορά ετησίως για χλαμύδια. Δυστυχώς, σύμφωνα με μία πρόσφατη έρευνα, ένας πολύ μικρός αριθμός από αυτές εξετάζεται ετησίως κυρίως λόγω άγνοιας. Οι άνδρες επίσης θα πρέπει να ζητούν άμεσα ιατρική βοήθεια εάν εμφανίσουν συμπτώματα.\nΤι χρειάζεται για την εξέταση: Η συλλογή δειγμάτων μπορεί να γίνει από το έσω στόμιο της ουρήθρας (ουρηθρικό έκκριμα) ή τον ενδοτράχηλο της μήτρας (τραχηλικό επίχρισμα). Στις περιπτώσεις στοματικής ή πρωκτικής επαφής γίνεται από τον φάρυγγα, την περιοχή των αμυγδαλών και τον πρωκτό. Η ανίχνευση των χλαμυδίων μπορεί να γίνει και σε δείγμα ούρων.\nΤι πρέπει να γνωρίζετε: Αν κάνατε στοματικό ή πρωκτικό σεξ, πρέπει να ενημερώσετε το γιατρό σας γιατί αυτές οι περιοχές μπορεί να έχουν μολυνθεί και το δείγμα ούρων να είναι αρνητικό.\nΥπάρχουν διάφορες εργαστηριακές μέθοδοι για τη διάγνωση των λοιμώξεων του ουροποιογεννητικού συστήματος από χλαμύδια. Ως πλέον ευαίσθητες θεωρούνται οι μοριακές μέθοδοι (NAAT’s)που στηρίζονται στην ενίσχυση και πολλαπλασιασμό του νουκλεϊνικού οξέος των χλαμυδίων. Επιτρέπουν τον έλεγχο μεγάλων πληθυσμιακών ομάδων όπως και ασυμπτωματικών ατόμων.\nΟι ασθενείς που διαγιγνώσκονται με χλαμύδια θα πρέπει να εξετάζονται και για άλλα σεξουαλικώς μεταδιδόμενα νοσήματα όπως είναι ο γονόκοκκος, η σύφιλη και ο HIV.\nΤα χλαμύδια θεραπεύονται σχετικά εύκολα με αντιβιοτικά. Ο γιατρός σας, θα σας ενημερώσει για το καταλληλότερο αντιμικροβιακό σχήμα. Ουσιώδους σημασίας είναι η αναζήτηση και η θεραπεία συντρόφων έως 60 ημέρες πριν την έναρξη της συμπτωματολογίας καθώς και η αποχή από τη σεξουαλική επαφή για όσο διάστημα λαμβάνεται η αντιβιωτική αγωγή.\nΟι άνδρες και οι γυναίκες που έχουν υποβληθεί σε θεραπεία για χλαμύδια θα πρέπει να επανεξετάζονται περίπου 3 μήνες μετά τη θεραπεία.\nΟι περισσότερες λοιμώξεις που προκύπτουν μετά την ολοκλήρωση της, δεν αφορούν αποτυχία της θεραπείας, αλλά περισσότερο περιπτώσεις υποτροπής. Οι υποτροπές των μολύνσεων από χλαμύδια ταλαιπωρούν τις νέες γυναίκες, ως 20 ετών, όπως έδειξε έρευνα στις ΗΠΑ. Η υποτροπή παρουσιάστηκε στο 30% όσων είχαν νοσήσει από χλαμύδια. Προκύπτει κυρίως από την αδυναμία των σεξουαλικών συντρόφων να ακολουθήσουν πιστά τις θεραπευτικές οδηγίες ή την γρήγορη επιστροφή τους μετά την ίαση σε σεξουαλικές συνήθειες και πρακτικές του παρελθόντος. Αυτό υποδεικνύει την ανάγκη για τη βελτίωση της εκπαίδευσης και της θεραπείας των ερωτικών συντρόφων. Η καλύτερη πρόληψη ενάντια στα χλαμύδια είναι η τήρηση των ακόλουθων οδηγιών:\nσταθερή σεξουαλική σχέση\nσωστή χρήση του προφυλακτικού\nθεραπεία για χλαμύδια και στους δύο παρότι νοσεί ο ένας\nαποχή από την σεξουαλική πράξη κατά την διάρκεια της θεραπείας\nεπανεξέταση 3-4 μήνες μετά την θεραπεία\nΠηγή: Δρ. Αθηνά Σούρδη, pathologia.eu\nΠροηγούμενο άρθροΠροβιοτικά: Σε Ποιες Παθήσεις Μπορούν να Προσφέρουν Οφέλη; Όλα τα Δεδομένα Ερευνών\nΕπόμενο άρθροΧρόνια Προστατίτιδα: Αίτια και Θεραπεία


Ο ορισμός του Ολυμπιακού Πνεύματος από τον Κύπριο ιστιοπλόο, Τότη Ιορδάνου – paralympicus.gr\nHome/Ελλάδα/Ο ορισμός του Ολυμπιακού Πνεύματος από τον Κύπριο ιστιοπλόο, Τότη Ιορδάνου Έδωσε το σκάφος του σε Τούρκο συναθλητή του που αντιμετώπισε πρόβλημα κατά τη διάρκεια αγώνα\nΟ ορισμός του Ολυμπιακού Πνεύματος από τον Κύπριο ιστιοπλόο, Τότη Ιορδάνου Έδωσε το σκάφος του σε Τούρκο συναθλητή του που αντιμετώπισε πρόβλημα κατά τη διάρκεια αγώνα\n21 Νοέμβριος 2018 Ελλάδα, Νέα Leave a comment\nΣε μία κίνηση άξιας πολλών συγχαρητηρίων που κέρδισε το σεβασμό και το χειροκρότημα όλων, προχώρησε ο νεαρός Κύπριος ιστιοπλόος, Τότης Ιορδάνου. Συγκεκριμένα, στον διεθνή αγώνα Finn «2018 Winter Series» που λαμβάνει χώρα στην Αθήνα, ο Τούρκος ιστιοπλόος Α. Καϊνάρ αντιμετώπισε ένα σοβαρό πρόβλημα με το άλμπουρο του το οποίο έσπασε κατά τη διάρκεια της πέμπτης ιστιοδρομίας και χωρίς δεύτερη σκέψη ο Ιορδάνου πρόσφερε το δικό του σκάφος στον Τούρκο για να συνεχίσει την προσπάθεια του μιας και πάλευε για ένα μετάλλιο.\nΉταν χωρίς αμφιβολία μία κίνηση η οποία σχολιάστηκε απ’ όλους και κέρδισε τα εγκωμιαστικά σχόλια όσων το έζησαν και όχι μόνο. Η Ελληνική Ιστιοπλοϊκή Ομοσπονδία μέσω ανακοίνωσης της, μιλά για μεγαλείο του αθλητισμού και κάνει αναφορά ότι θα προτείνει να βραβευθεί ο Ιορδάνου με το διεθνές βραβείο Fair Play.\nPrevious Σφοδρές αντιδράσεις του Αναπηρικού Κινήματος για την άνιση προκήρυξη της Εθνικής Τράπεζα\nNext Ακαδημαϊκή συνεργασία της Ελληνικής Ολυμπιακής Επιτροπής με το Πανεπιστήμιο Λευκωσίας


** ITALY RENTS DUOMO, ΦΛΩΡΕΝΤΊΑ **\nItaly Rents Duomo Φλωρεντία\nVarious Adresses, Φλωρεντία, Ιταλία\nΤο Italy Rents Duomo προσφέρει οικονομικό κατάλυμα στη Φλωρεντία.\nΤο κατάλυμα είναι περίπου 150 μέτρα μακριά από Πιάτσα ντέλλα Σινιορία, Giotto's Bell Tower και Πινακοθήκη Ουφίτσι . Το κέντρο της Φλωρεντίας απέχει 1 χλμ από το κατάλυμα.\nMichelangelo Square είναι 1.6 χλμ από το ξενοδοχείο και Negozio Parliamo d'amore βρίσκεται 1.9 χλμ μακριά.\nΗ στάση του τοπικού λεωφορείου απέχει 150 μέτρα μακριά. Το Italy Rents Duomo απέχει περίπου 10 λεπτά οδικώς από το αεροδρόμιο Peretola.\nItaly Rents Duomo, Ιταλία\nThe Westbridge **** in Λονδίνο:\nhttp://the-westbridge.hotels-of-london.com/ Buba House in Βαρκελώνη:\nhttp://buba-house-hostel.to-barcelona-hotels.com/ The Rosebery in Λονδίνο:\nEurotraveller Premier Tower Bridge *** in Λονδίνο:\nhttp://eurotraveller-premier-tower-bridge.hotels-of-london.com/ Kensington Town House *** in Λονδίνο:\nhttp://kensington-town-house.hotels-of-london.com/ Hyde Park Boutique *** in Λονδίνο:\nFeelathome Mozart in Βαρκελώνη:\nhttp://feelathome-mozart-apartments.to-barcelona-hotels.com/ Eixample Dret Sardenya - Casp in Βαρκελώνη:\nhttp://eixample-dret-sardenya-casp-apartment.to-barcelona-hotels.com/ Pulitzer **** in Βαρκελώνη:\nBed&bcn Sant Andreu in Βαρκελώνη:


Amblin Entertainment, Legendary Pictures και The Kennedy/Marshall Company\nΗ ταινία κυκλοφόρησε στους κινηματογράφους στις 10 Ιουνίου 2015 σε περίπου 60 χώρες. Έλαβε θετικές κριτικές, με καλά σχόλια επαίνεσαν για τα οπτικά εφέ της, για τις σκηνές δράσης και τη μουσική. Ωστόσο, επικρίθηκε για το σενάριο και τις ιδέες της. Η ταινία απέφερε το πρώτο Σαββατοκύριακο 50000000000000000000000000000000000000000000000000000000000000000000000000000000000000000000 ιπλέον,παγκοσμίως η ταινία απέφερε 1,6 δισ. δολάρια παγκοσμίως και έγινε η δημοφιλέστερη του 2015 μετά το ( Ο πόλεμος των άστρων: Επεισόδιο 7 - Η δύναμη ξυπνάει ) και η τέταρτη μεγαλύτερη εισπρακτικά ταινία όλων των εποχών παγκοσμίως.\nΑνακτήθηκε από "https://el.wikipedia.org/w/index.php?title=Jurassic_World&oldid=9410353"\nΤελευταία τροποποίηση 13:00, 4 Απριλίου 2022.


Havaianas Welcome Summer Vol. 2 - “Summer is Calling!” - Y-olo.gr\nΤο καλοκαίρι μας καλεί και εμείς το υποδεχόμαστε με τον καλύτερο τρόπο! Η νέα συλλογή του brand Havaianas είναι εδώ και σε περιμένει να την ανακαλύψεις.\nLogos, logos και…λίγα ακόμη logos παρακαλώ!\nΌλοι αγαπούν τα λογότυπα. Αλλά ένα λογότυπο δεν είναι απλά ένα γράμμα, μια λέξη ή ένα σύμβολο. Εμπεριέχει την πραγματική ουσία και τις αξίες ενός brand.\nΈτσι και τo λογότυπο του brand Havaianas εκφράζει όλους όσους αγαπάνε τη διασκέδαση, την ελευθερία και την ευτυχία. Μεταφέρει τη χαρά του βραζιλιάνικου καλοκαιριού στα πόδια σας και ξυπνάει την καλοκαιρινή σας διάθεση όπου και αν βρισκόμαστε.\nΗ συλλογή Top Logomania δημιουργήθηκε για να σας υπενθυμίσει πόσο εκπληκτική είναι η αίσθηση του να περπατάτε με σαγιονάρες.\nΑπό τη στιγμή που θα τις δοκιμάσετε και μπείτε στον τρόπο ζωής του brand Havaianas, δεν θα θέλετε να τις αποχωριστείτε για το υπόλοιπο καλοκαίρι.\nΜερικές φορές οι τάσεις της μόδας έρχονται και φεύγουν… αλλά τα slides ήρθαν για να μείνουν!\nΤο DNA του brand Havaianas εμπεριέχει ότι σχετίζεται με καλοκαίρι, μόδα, παραλία, χαρούμενη διάθεση, πισίνα, χαλάρωση και άνεση... και ακριβώς επειδή τα slides ταιρίαζουν απόλυτα με όλα αυτά, δεν θα μπορούσαν να λείπουν από την οικογένεια του brand.\nΦέτος το καλοκαίρι, η Havaianas παρουσιάζει τη νέα συλλογή Slides, συνδυάζοντας μόδα και άνεση περισσότερο από ποτέ. Στα κλασικά χρώματα της συλλογής σε μπλε, μαύρο, πράσινο και συνδυασμό λευκού με μπλε, έρχονται να προστεθούν δυο νέες υπέροχες αποχρώσεις: το απαλό ροζ και ο συνδυασμός κίτρινου με λεβάντα.\nΕπιλέξτε τον συνδυασμό που ταιριάζει καλύτερα στην προσωπικότητά και το στυλ σας και χαρείτε το καλοκαίρι!\nΕξερευνήστε εδώ όλες τις νέες συλλογές:


Όταν οι δήμοι κλείνουν τις πόρτες στα φιλοζωικά σωματεία! | ΤΡΥΠΟΚΑΡΥΔΟΣ\nΌταν οι δήμοι κλείνουν τις πόρτες στα φιλοζωικά σωματεία!\nΤο Φιλοζωικό Σωματείο «Η Αγάπη» αντιμετωπίζει πλέον σοβαρότατα προβλήματα λόγω του απροκάλυπτου πολέμου που έχει ξεκινήσει ο Δήμος Πυλαίας στη Θεσσαλονίκη. Τα προβλήματα, μάλιστα, κορυφώθηκαν, από τη στιγμή που η ΕΤ3 ανέδειξε το θέμα, μέσα από ρεπορτάζ στο χώρο του Σωματείου.\nΠάνω από 100 αδέσποτα ζώα του Δήμου Πυλαίας φιλοξενούνται με αγάπη και φροντίδα σε χώρο του Σωματείου, καθώς και αναρίθμητα άλλα αδέσποτα ζώα της περιοχής στειρώνονται, και λαμβάνουν τροφή και περίθαλψη. Ο Δήμαρχος κάνει πλέον ό,τι μπορεί για να τα οδηγήσει στην εξαθλίωση και στο θάνατο. Με λύπη μας δημοσιεύουμε τα παρακάτω, σε ύστατη έκκληση βοήθειας και υποστήριξης από τους φιλόζωους πολίτες αυτής της χώρας.\nΤα βήματα που ακολουθεί μεθοδικά ο Δήμαρχος έχουν ως εξής: Οι τροφές των ζώων είναι απλήρωτες εδώ και ένα έτος, με αποτέλεσμα να αντιμετωπίζουμε άμεσα το ενδεχόμενο διακοπής της σίτισής τους! Το μίσθωμα της υπαλλήλου που προσελήφθη για να καθαρίζει το χώρο δεν έχει καταβληθεί εδώ και μήνες! Η συγκομιδή των απορριμμάτων έξω από το χώρο έχει διακοπεί, με αποτέλεσμα να τίθεται πλέον θέμα Δημόσιας Υγείας! Ο συμβεβλημένος κτηνίατρος αρνείται να περιθάλψει ζώα, επειδή καθυστερεί η πληρωμή του! Στην ύστατη δε προσπάθεια να εξασφαλίσουμε τη σίτιση και τις λοιπές άμεσες ανάγκες των ζώων, ο Δήμος έκλεισε οριστικά την πόρτα, αρνούμενος να παραχωρήσει το χώρο στο Πέτρινο Πολιτιστικό Κέντρο, στον οποίο θα πραγματοποιούταν το Χριστουγεννιάτικο Παζάρι του Σωματείου μας. Ο Δήμαρχος δε, έχει επανειλημμένα απορρίψει τις αιτήσεις μας για συνάντηση μαζί του, προκειμένου να του εκθέσουμε τους προβληματισμούς μας.\nΓνωρίζουμε όλοι πώς σύμφωνα με το Ν.3170/2003 οι Δήμοι είναι υπεύθυνοι για την περίθαλψη και προστασία των αδέσποτων ζώων. Αντιθέτως, ο Δήμος Πυλαίας επιδιώκει με κάθε μέσον να επιτύχει τον αφανισμό αυτών. Το επικουρικό μας έργο, αντί να εκτιμηθεί και να υποστηριχθεί, αντιμετωπίζεται όχι απλά με αδιαφορία αλλά με εχθρότητα, πιέσεις και εκβιαστικές πρακτικές. Θύματα αυτών των κινήσεων είναι τα ζώα ΜΑΣ! Τα ζώα όλων μας!\nΚαλούμε για τη βοήθειά σας. Χρειαζόμαστε την υποστήριξή σας. Ζητούμε να διαμαρτυρηθείτε στο Δήμαρχο και να κοινοποιήσετε στον κύκλο σας τα γεγονότα. Παρακαλούμε να μας βοηθήσετε να βρούμε ένα χώρο για να διοργανωθεί το Χριστουγεννιάτικο Παζάρι μας. Βρισκόμαστε σε εξαιρετικά δυσμενή θέση, αλλά επιθυμούμε να δείξουμε στον Δήμαρχο ότι τα ζώα μας εμείς θα τα φροντίσουμε με όποιο τρόπο μπορούμε, σε πείσμα των αντιξοοτήτων που έντεχνα προτάσσει μπροστά μας!\nΣτοιχεία επικοινωνίας του Δήμου Πυλαίας:\nΔήμαρχος Β. Καρτάλης - 2313302601\nΑντιδήμαρχος Σ. Κουκουμάκας - 2313302604\nΤο e-mail του Δημαρχου είναι info@pilea.inode.gr\nTo Fax της Γραμματείας του Δημάρχου είναι 2313302650\nΓια το Σωματείο «Προστασία Αδέσποτων Ζώων-Η Αγάπη»


Βαρόμετρο για τη Μέρκελ οι εκλογές για πρόεδρο της Κ.Ο. | in.gr\nΕπί 13 χρόνια, όσο δηλαδή η Άγκελα Μέρκελ είναι καγκελάριος της Γερμανίας, ο Φόλκερ Κάουντερ είναι επικεφαλής της κοινοβουλευτικής ομάδας της Χριστιανικής Ένωσης CDU/CSU. Είναι η σκιά της, ο άνθρωπος που εμπιστεύεται περισσότερο από κάθε άλλον. Μέχρι τώρα η διαδικασία για την ανάδειξη του επικεφαλής της Κ.Ο. των δύο κομμάτων ήταν περισσότερο υπόθεση ρουτίνας, με γνωστό το αποτέλεσμα ελλείψει αντιπάλου. Αυτή τη φορά όμως ο Κάουντερ έχει για πρώτη φορά εσωκομματικό αντίπαλο, τον μέχρι τώρα αναπληρωτή του Ραλφ Μπρινκχάους, και η κατάσταση μέσα στα αδελφά χριστιανικά κόμματα είναι τόσο συγκεχυμένη που κανείς δεν τολμά να κάνει ακριβή πρόβλεψη.\nΥπό κομματική αμφισβήτηση Μέρκελ-Ζεεχόφερ\nΑλλά ακόμη κι ένα οριακό αποτέλεσμα ανάμεσα στους δύο αντιπάλους θα προκαλούσε τεράστια αίσθηση. Γιατί ο Φόλκερ Κάουντερ είναι ο επίσημος υποψήφιος της Μέρκελ και του υπουργού Εσωτερικών από το βαυαρικό Χριστιανοκοινωνικό κόμμα Χορστ Ζεεχόφερ. Και ένα αξιοπρεπές αποτέλεσμα του Ραλφ Μπρινκχάους θα αντανακλούσε τη χαμηλή αποδοχή των αρχηγών των χριστιανικών κομμάτων. Τους καταλογίζεται ότι φέρουν ευθύνη για τη σοβαρή διαμάχη που ξέσπασε πριν το καλοκαίρι με αφορμή το προσφυγικό. Αλλά δεν είναι μόνο αυτό. Η causa Μάασεν, που επιχείρησε να τραβήξει μέχρι τα άκρα ο Ζεεχόφερ, δεν προκάλεσε αλγεινή εντύπωση μόνο στη γερμανική κοινή γνώμη, αλλά διαίρεσε και την κοινοβουλευτική ομάδα. Υπάρχουν χριστιανοδημοκράτες βουλευτές με επιρροή στο κόμμα που μιλούν ανοιχτά υπέρ της υποψηφιότητας Μπρινκχάους. Κάτι τέτοιο ήταν αδιανόητο πριν λίγα χρόνια και θα ισοδυναμούσε με ανοιχτή εξέγερση εναντίον της κομματικής ηγεσίας.\nΑλλά οι καιροί δεν είναι ίδιοι και τα γεγονότα που μεσολάβησαν άφησαν αποτυπώματα στο κόμμα. Ήδη μετά τις βουλευτικές εκλογές του 2017 και σε αντίστοιχες εκλογές, ο Κάουντερ αναδείχθηκε επικεφαλής της Κ.Ο. με το 77% των ψήφων, ένα σχετικά χαμηλό ποσοστό σε σχέση με παλαιότερα. Ερμηνεύτηκε ως κίνηση απογοήτευσης για το κακό εκλογικό αποτέλεσμα αλλά και ως ένα ράπισμα, κατά μία έννοια, κατά της καγκελαρίου μέσω του έμπιστού της. Ο Κάουντερ πολιτεύτηκε μέσα στο κόμμα περισσότερο ως εκτελεστής των επιθυμιών της Μέρκελ παρά ως ένας αρχηγός μιας πιο αυτόνομης κοινοβουλευτικής ομάδας που θα μπορούσε ενίοτε και να αντιστέκεται στην κυβέρνηση.\nΕιρήνη Αναστασοπούλου/reuters, dpa, afp/spiegel


Έλλειψη δωματίων στα ξενοδοχεία της Καλαμάτας λόγω...Airbnb!\nΑρχική Νομός Μεσσηνίας Καλαμάτα Έλλειψη δωματίων στα ξενοδοχεία της Καλαμάτας λόγω…Airbnb!\nΈλλειψη δωματίων στα ξενοδοχεία της Καλαμάτας λόγω…Airbnb!\nΗ ενοικίαση δωματίων και σπιτιών μέσα από διαδικτυακές πλατφόρμες όπως η Airbnb, που έχει δημιουργήσει νέα δεδομένα στην παγκόσμια τουριστική αγορά, γνωρίζει άνθιση και στην Καλαμάτα, όπως και σε ολόκληρη την Μεσσηνία\nΠερισσότερα από 300 ακίνητα ενοικιάζονται καθημερινά με αυτόν τον τρόπο σε επισκέπτες της μεσσηνιακής πρωτεύουσας.\nΟ ίδιος εξηγεί στην “Ε” ότι η βραχυχρόνια μίσθωση ενός ακινήτου είναι ένα νέο παγκόσμιο φαινόμενο με πολύ μεγάλη απήχηση. Αλλωστε, «οι τωρινές βραχυχρόνιες μισθώσεις είναι ένας νέος κύκλος, αφού κάτι αντίστοιχο προϋπήρχε στην Ελλάδα τη δεκαετία του 1970 με τα ενοικιαζόμενα δωμάτια». Τώρα «αυτό εξελίχθηκε μέσω των δυνατοτήτων που προσφέρει το Διαδίκτυο». Ψηφιακές πλατφόρμες όπως η Airbnb και άλλες αντίστοιχες δέχονται καταχωρίσεις σπιτιών για ενοικίαση με την ημέρα. Οπως τονίζει ο κ. Βουτσής, οι ενοικιάσεις αυτού του τύπου δεν είναι τουριστικές ενοικιάσεις, «εμπίπτουν στο πλαίσιο της οικονομίας του διαμοιρασμού, δίνοντας μοναδικές εμπειρίες στον επισκέπτη και τον οικοδεσπότη» – και επομένως «δεν χρειάζονται σήμα του ΕΟΤ γιατί δεν προσφέρουν τουριστικές υπηρεσίες».\nΝα σημειώσουμε εδώ ότι, μετά την υπογραφή του μνημονίου το φθινόπωρο του 2015, καταργήθηκε η υποχρέωση να ενοικιάζει κανείς το σπίτι του για 3 μήνες το λιγότερο – κι αυτό έδωσε μια νέα δυναμική στις βραχυχρόνιες ενοικιάσεις, που ναι μεν γίνονταν και πριν, αλλά παράτυπα. Επιπλέον, ο κ. Βουτσής επισημαίνει ότι «η επισημοποίηση τέτοιου είδους ενοικιάσεων δίνει επιπλέον έσοδα στο κράτος, αφού ισχύει ακριβώς το ίδιο φορολογικό καθεστώς με τις μακροπρόθεσμες ενοικιάσεις».\nΣτην περιοχή της Καλαμάτας, ειδικότερα τον τελευταίο χρόνο, οι βραχυχρόνιες ενοικιάσεις έχουν αναπτυχθεί πολύ, κι αυτό οφείλεται «στη μεγάλη ζήτηση που υπάρχει στην περιοχή μας και στην αδυναμία ανταπόκρισης σ’ αυτή τη ζήτηση από τις υπάρχουσες κλίνες», αναφέρει ο Γ. Βουτσής. Οπως λέει, στη μεσσηνιακή πρωτεύουσα και την ευρύτερη περιοχή φαίνεται ότι μέσα από τις πλατφόρμες δίνονται για βραχυπρόθεσμη ενοικίαση περισσότερα από 300 σπίτια και δωμάτια. Επισημαίνει δε πως «σε αυτή τη μέθοδο καταφεύγουν όχι μόνο ιδιώτες, αλλά και πολλοί μικροεπαγγελματίες οι οποίοι εκθέτουν εκεί το κατάλυμά τους».\nΟ πρόεδρος Ξενοδόχων Μεσσηνίας Δημήτρης Καραλής χαρακτήρισε την πλατφόρμα Airbnb «μεγάλη πληγή». Για τον ίδιο η αγορά κατακλύστηκε από επιπλωμένα σπίτια, διαμερίσματα και δωμάτια απροετοίμαστα και αυτό «νοθεύει ευθέως τον ανταγωνισμό με τα τουριστικά καταλύματα και τα ξενοδοχεία». Αναπτύσσοντας το σκεπτικό του μιλά για στρέβλωση της αγοράς, που πλήττει το νόμιμο προϊόν και επιπλέον δεν ασκείται από την Πολιτεία κανένας απολύτως έλεγχος. Προσθέτει ακόμη πως οι βραχυχρόνιες ενοικιάσεις σπιτιών «δεν έχουν καμία απολύτως σχέση με τη νομιμότητα – κυνηγάμε τον τελευταίο που δεν θα κόψει απόδειξη για την πορτοκαλάδα, και τους αφήνουμε σε πλήρη ασυδοσία να μετατρέπονται σε ξενοδόχους από την πίσω πόρτα».


9 ΜΗΝΕΣ - 8/6/2016 | videogr.gr\n9 ΜΗΝΕΣ - 8/6/2016\n9 Μήνες δείτε τι θα δούμε στο επεισόδιο 8/6/2016. 9 Μήνες επεισόδιο 8/6/16\n9 μήνες 8/6/2016\nΟ Άλκης μένει άναυδος με αυτά που ακούει. Την ίδια ώρα ο Πέτρος αφήνει ένα σημείωμα για την Δάφνη και το ημερολόγιο της μητέρας της. Ο Ανδρέας πηγαίνει και επισκέπτεται τον Πέτρο και ο Πέτρος του ζητά να σταθεί στο πλευρό της Δάφνης. Εκεί ο Ανδρέας του αποκαλύπτει ότι η Έλενα είναι ζωντανή. Ο Άλκης έχει πάθει σοκ από τις βρωμοδουλειές της Χαράς και παίρνει την απόφαση να πάρει διαζύγιο από εκείνη. Η Κρίστη πηγαίνει να συναντήσει τον Τζόνυ για να τον ευχαριστήσει που την έσωσε...\nvideogr.gr: 9 ΜΗΝΕΣ - 8/6/2016


BLOG Κάβο ντόρος/Κάρυστος: Ν. Εύβοια στην παραλία Χερόμυλος\nΠρόκειται για αρκετά μεγάλο κόλπο, που δύσκολα «γεμίζει» κόσμο ακόμα και τον Αύγουστο, ενώ ορισμένοι επιλέγουν να στήσουν τη σκηνή τους γύρω από την παραλία.\nΠρόσβαση: Με το αυτοκίνητο, ακολουθώντας την παρακάτω διαδρομή: Μετά το Αλιβέρι, στο χωριό Λέπουρα στρίβετε για Πετριές. Μετά τις Πετριές κατευθύνεστε προς Αγίους Αποστόλους. Στρίβετε αριστερά προς Στόμιο (υπάρχει πινακίδα). Ακολουθείτε τον χωματόδρομο (σε ορισμένα σημεία χρειάζεται προσοχή) και μετά από 10 λεπτά οδήγησης βρίσκεστε στον Χερόμυλο.\nπηγή http://greekbeaches.blogspot.com (όπου υπάρχουν περισσότερες φωτογραφίες)\nΑναρτήθηκε από Σ.Κ στις 8:55 π.μ.


Ομιλία με θέμα: Ο ρόλος της μήτρας στην Εξωσωματική στο 2ο Επιστημονικό Συμπόσιο Υποβοηθούμενης Αναπαραγωγής - Ιανουάριος 2019\nΜε μεγάλη επιτυχία ολοκληρώθηκε το συνέδριο "Νέοι Ορίζοντες στην Εξωσωματική Γονιμοποίηση" στο Μέγαρο Μουσικής 10-12 Ιανουαρίου 2019 όπου το παρόν έδωσαν 37 Έλληνες & 27 Ξένοι Διεθνούς φήμης Ομιλητές. Στο συνέδριο αυτό είχα την ευκαιρία να μιλήσω για τον ρόλο της μήτρας στην επιτυχία της εμφύτευσης. Επίσης στην παγκόσμια τηλεδιάσκεψη σε συνεργασία με το περιοδικό Fertility and Sterility της ASRM (American Society of Reproduction Medicine) υπό την επίβλεψη του Καθηγητή Dominique De Ziegler, με θέμα τη χρήση των μιτοχονδρίων στην αναπαραγωγή, η επιστημονική ομάδα της Institute of Life ανακοίνωσε την ασφάλεια της μεθόδου της μιτοχονδριακής αντικατάστασης σε ανθρώπινα ωάρια. Στο πλαίσιο αυτό ο επιστημονικός συνεργάτης της Institute of Life Dr Nuno Costa-Borges ανακοίνωσε την 1η εγκυμοσύνη με την εφαρμογή της μεθόδου της Μεταφοράς της Μητρικής Ατράκτου σε Ελληνίδα γυναίκα!\nΜε την μέθοδο της μεταφοράς της μητρικής ατράκτου τα μιτοχόνδρια διατηρούν αναλλοίωτα τα χαρακτηριστικά των ωαρίων. Μέχρι σήμερα μία πολύ προηγμένη Πειραματική τεχνική που αντιμετώπιζε της μιτοχονδριακές δυσλειτουργίες ήταν η εγκυμοσύνη με τρεις γονείς. Μία πειραματική διαδικασία κατά την οποία συνδυάζονταν το DNA δύο γυναικών ώστε να αντικατασταθούν με τα ελαττωματικά μιτοχόνδρια της μέλλουσας μητέρας από τα υγιή μιτοχόνδρια της άλλης γυναίκας.\nΚατά την καινοτόμο τεχνική εγκυμοσύνης με τη μεταφορά της μητρικής ατράκτου δημιουργείται μία διαδικασία κατά την οποία μία γυναίκα μπορεί να γίνει μητέρα χωρίς πια το έμβρυο να έχει τρεις γονείς.\nΗ εντυπωσιακή ανακοίνωση για την πρώτη Ελληνίδα μάνα πρόκειται να αποκτήσει μωρό με αυτήν την τεχνική έγινε από το Institute of life στο πλαίσιο του συνεδρίου και τον επιστημονικό συνεργάτη του Dr Nuno Costa Borges. H διαδικασία αναμένεται να αποτελέσει τομή στην εξωσωματική γονιμοποίηση στην Ελλάδα καθώς θα βοηθήσει στην αντιμετώπιση πολλών περιστατικών υπογονιμότητας.\nΤο Επιστημονικό Συμπόσιο της Institute of Life αποτελεί πόλο έλξης για επιστήμονες παγκοσμίως και σκοπός του είναι η επίτευξη διεθνών επιστημονικών συνεργασιών σε φλέγοντα θέματα της ιατρικώς υποβοηθούμενης αναπαραγωγής. Στο συνέδριο συμμετέχουν ως ομιλητές, διακεκριμένοι επιστήμονες από όλον τον κόσμο, προκειμένου να παρουσιάσουν καινοτόμες μεθόδους αντιμετώπισης των προβλημάτων γονιμότητας και να ανταλλάξουν την επιστημονική τους εμπειρία με τους Έλληνες ειδικούς.\n«Ο ρόλος των μιτοχονδρίων στην αναπαραγωγή»\nΣτο πλαίσιο του συμποσίου πραγματοποιήθηκε, εκτός των άλλων, στρογγυλή τράπεζα ανταλλαγής απόψεων από κορυφαίους επιστήμονες με καινοτόμο θέμα: «ο ρόλος των μιτοχονδρίων στην αναπαραγωγή» η οποία αναμεταδόθηκε ζωντανά διαδικτυακά, από την Αμερικανική Εταιρία Ανθρώπινης Αναπαραγωγής (ASRM) που εκδίδει το περιοδικό Fertility – Sterility, σε 7.000 επιστήμονες από 100 χώρες.\nΣύμφωνα με τα μέλη του διοικητικού συμβουλίου της Institute of Life «Η μέθοδος της Μεταφοράς της Μητρικής Ατράκτου, με την οποία για πρώτη φορά επιτεύχθηκε εγκυμοσύνη στην Ελλάδα, μπορεί να αποτελέσει τομή για την Υποβοηθούμενη Αναπαραγωγή. Είμαστε πολύ περήφανοι που μας δίνεται η ευκαιρία να μοιραζόμαστε με συναδέλφους από όλον τον κόσμο τις νεότερες εξελίξεις στον κλάδο. Η καινοτομία είναι η τροφή της επιστήμης και στην Institute of Life κατευθύνουμε όλες μας τις προσπάθειες προς το νεότερο, το καλύτερο και το αποτελεσματικότερο».\nΈχετε απορίες σχετικά με την Εξωσωματική Γονιμοποίηση;\nΜην διστάσετε να επικοινωνήσετε μαζί μου για μία δωρεάν εκτίμηση των αποτελεσμάτων των εξετάσεών σας!


Ο πόλεμος του Πούτιν θα βάλει τέλος στο βέτο στην Ε.Ε.; - Απόψεις - Νέα Κρήτη\nΤώρα διαβάζετε: Ο πόλεμος του Πούτιν θα βάλει τέλος στο βέτο στην Ε.Ε.;\nΟ πόλεμος του Πούτιν θα βάλει τέλος στο βέτο στην Ε.Ε.;\n«Τι θα γίνει στο τέλος του πολέμου; Ή όταν ο πρόεδρος Πούτιν εγκαταλείψει τη “σκηνή”; Θα γεφυρωθούν ή θα οξυνθούν και πάλι τα γεωπολιτικά και οικονομικά συμφέροντα στις δύο όχθες του Ατλαντικού, αλλά και μέσα στην ίδια την Ευρώπη;»\nΠαρά τις επιμέρους διαφωνίες για το ενεργειακό εμπάργκο στη Ρωσία, η Ευρώπη εμφανίζεται ενωμένη όσο ποτέ, μετά από χρόνια διαφωνιών και διχασμών.\nΚαι η Ουάσινγκτον είναι πιο κοντά στις Βρυξέλλες, απ’ ό,τι ήταν ποτέ τα τελευταία χρόνια. Αλλά αυτή η ενότητα είναι σε μεγάλο βαθμό επίπλαστη: Γιατί οφείλεται σε μεγάλο βαθμό στη ρωσική εισβολή στην Ουκρανία.\nΤι θα γίνει στο τέλος του πολέμου; Ή όταν ο πρόεδρος Πούτιν εγκαταλείψει τη “σκηνή”; Θα γεφυρωθούν ή θα οξυνθούν και πάλι τα γεωπολιτικά και οικονομικά συμφέροντα στις δύο όχθες του Ατλαντικού, αλλά και μέσα στην ίδια την Ευρώπη; Από τον Β’ Παγκόσμιο Πόλεμο, αν και η πιο καταστροφική σύγκρουση στην ιστορία της ανθρωπότητας ανέτρεψε την ισορροπία δυνάμεων, εξασφαλίζοντας τον έλεγχο της διατλαντικής σύνδεσης από την Ουάσινγκτον, η στενή σχέση μεταξύ Ηνωμένων Πολιτειών και Ευρώπης καθόρισε σε μεγάλο βαθμό τις διεθνείς εξελίξεις. Η Αμερική ξεπέρασε σε ισχύ την κατεστραμμένη Ευρώπη, η οποία έκτοτε παραμένει πλήρως εξαρτημένη από την Ουάσινγκτον για τη δική της άμυνα.\nΚατά καιρούς, τόσο ο Γάλλος πρόεδρος Εμανουέλ Μακρόν όσο και άλλοι Ευρωπαίοι ηγέτες έχουν τονίσει την ανάγκη μιας «αυτόνομης στρατηγικής» της Ε.Ε. στον τομέα της ασφάλειας, αλλά η ρωσική εισβολή στην Ουκρανία φαίνεται να βάζει στην άκρη - προς το παρόν τουλάχιστον - τέτοιες αντιλήψεις. Πληθαίνουν, πάντως, οι φωνές στην Ε.Ε. ότι μια «αυτόνομη στρατηγική» χρειάζεται και αλλαγή των Ευρωπαϊκών Συνθηκών. Το είπε ορθά-κοφτά ο Ιταλός πρωθυπουργός Μάριο Ντράγκι, μιλώντας στο Ευρωπαϊκό Κοινοβούλιο: «Οι ευρωπαϊκοί θεσμοί που έχτισαν οι προκάτοχοί μας τις τελευταίες δεκαετίες έχουν εξυπηρετήσει καλά τους Ευρωπαίους πολίτες, αλλά είναι ανεπαρκείς για την πραγματικότητα που εκδηλώνεται σήμερα. Χρειαζόμαστε έναν ρεαλιστικό φεντεραλισμό, ο οποίος να αγκαλιάζει όλους τους τομείς που επηρεάζονται από τους εν εξελίξει μετασχηματισμούς: από την οικονομία και την ενέργεια ως την ασφάλεια. Εάν αυτό απαιτεί την έναρξη μιας διαδικασίας που θα οδηγήσει στην αναθεώρηση των Συνθηκών, θα πρέπει να την αγκαλιάσουμε με θάρρος και εμπιστοσύνη», τόνισε ο Ντράγκι.\nΟ Ιταλός πρωθυπουργός έβαλε μάλιστα το “δάκτυλο στην πληγή”, λέγοντας: «Πρέπει να ξεπεράσουμε την αρχή της ομοφωνίας και να προχωρήσουμε σε αποφάσεις που λαμβάνονται με ειδική πλειοψηφία».\nΤι θα σημάνει κατάργηση του βέτο;\nΜήπως όμως με την κατάργηση του βέτο μπει “φωτιά” στα θεμέλια της Ε.Ε., ενισχύοντας τις διαλυτικές τάσεις; Πώς θα αντιδράσουν, για παράδειγμα, διάφορες ευρωσκεπτικιστικές χώρες; Μήπως έτσι ενισχυθούν οι πολιτικές δυνάμεις που βάζουν σε πρώτη γραμμή τη λογική του “έθνους-κράτους”, αντί της υπερ-εθνικής ολοκλήρωσης; Ο Άντελ ελ Γκαμάλ, καθηγητής Γεωπολιτικής Ενέργειας στο Ελεύθερο Πανεπιστήμιο των Βρυξελλών (ULB), προειδοποιεί ότι «είμαστε στην αρχή μιας βαθιάς κρίσης, μπροστά σε έναν επαναπροσδιορισμό της παγκόσμιας γεωπολιτικής τάξης, μετά τον πόλεμο στην Ουκρανία. Δε γνωρίζουμε ποια θα είναι η έκβαση και πώς θα επανεκκινήσουν οι σχέσεις της Ε.Ε. με τη Ρωσία».\nΟ Πούτιν, από την άλλη πλευρά, τεντώνει επίσης το σχοινί. Υπέγραψε διάταγμα για την εφαρμογή νέων κυρώσεων κατά των «εχθρικών χωρών», που περιλαμβάνουν και την Ε.Ε., απαγορεύοντας τη σύναψη εμπορικών σχέσεων (ακόμη και για την πληρωμή παλαιότερων χρεών). Πρόθεση του Πούτιν είναι να αναγκάσει τις μεγάλες εταιρείες της Ρωσία να εισάγουν τεχνολογία από τρίτες χώρες με περισσότερες υποδομές - BRICS - και να εκτρέψει αλλού τις εξαγωγές πρώτων υλών που προορίζονται σε μεγάλο βαθμό για τη Γηραιά Ήπειρο: υδρογονάνθρακες, νικέλιο, λιπάσματα, σιτηρά και δημητριακά. Μπορεί να αντιμετωπίσει η Ε.Ε. μια γεωοικονομική αποσύνδεση με τον Russkij mir (ρωσικό κόσμο); Ο Γάλλος πρόεδρος Μακρόν, πάντα προσεκτικός στα εθνικά οικονομικά συμφέροντα, πέρασε πάντως χθες πάνω από δύο ώρες στο τηλέφωνο με τον Ρώσο ομόλογό του...


Ακρίτα: Ευχαριστώ τους θαυμαστές του Μ. Σεφερλή που μου εύχονται ψόφο και καρκίνο\nΣυνεχίζεται η κόντρα μεταξύ της Έλενας Ακρίτα και του Μάρκου Σεφερλή. Η δημοσιογράφος - σεναριογράφος επανήλθε το μεσημέρι της Πέμπτης με ανάρτηση στο Facebook στην οποία σχολιάζει τους θαυμαστές του ηθοποιού και τα όσα γράφουν για εκείνη στα social media.\nΗ Έλενα Ακρίτα στην ανάρτησή της τονίζει πως τελεί εν αναμονή της μήνυσης του ηθοποιού και όσο συμβαίνει αυτό ευχαριστεί θερμά τους θαυμαστές του «για την κοσμιότητα και την λογιότητα των διαδικτυακών σχολίων» που την αφορούν. «Ειλικρινά με συγκινεί η ευφράδεια και το επίπεδο τους - ιδίως στα σημεία με τους ψόφους και καρκίνους που εύχονται στην οικογένεια μου και σε μένα. Τα απολαμβάνω όλα, τα συγκεντρώνω όλα και τα φυλάω στο μέρος της καρδιάς και όχι μόνον. Edit δεν αναρτώ screenshots με άδειο στομάχι» γράφει.\nΠαράλληλα απαντά και σε όσα είπε για τον γιο του Μάρκου Σεφερλή και την ενόχληση του παιδιού από τα όσα έγραψε για τον πατέρα του, επισημαίνοντας: «Όσο για το παιδί σας κύριε Σεφερλή υπεύθυνος είστε εσείς, όπως εγώ είμαι υπεύθυνη για το δικό μου παιδί. Ταράχτηκε ο γιος σας με το αυτά που έγραψα εγώ, αλλά όχι με αυτά που γράφετε εσείς; Εκτός αν δεν έχει έρθει ποτέ στο Δελφινάριο ή αν στο σπίτι σας δεν έχετε συσκευή τηλεόρασης να σας καμαρώσει» ενώ κλείνει την ανάρτησή της σημειώνοντας: «Κι εγώ οικογενειάρχισσα είμαι κύριε Μάρκο μου αλλά δυστυχώς βάλλεται ο κλάδος αχ εκεί μας κατάντησαν οι αλήτες».\nΠώς ξεκίνησε η κόντρα μεταξύ της Έλενας Ακρίτα και του Μάρκου Σεφερλή\nΑφορμή στάθηκε ένα κείμενο της Έλενας Ακρίτα στο οποίο η ίδια ασκούσε σκληρή κριτική κατά του ηθοποιού για τη συμμετοχή του σε παράσταση στο Θέατρο «Παλλάς».\nΟ Μάρκος Σεφερλής, σε συνέντευξή του μίλησε για την επίθεση της σεναριογράφου σε βάρος του και αποκάλυψε πως θα κινηθεί νομικά εναντίον της.\nΤελευταία ενημέρωση: Πέμπτη, 29 Νοεμβρίου 2018, 16:54